Kolostrum: Apakah Manfaatnya Kepada Bayi Anda?

Tanpa disedari, ibu hamil sebenarnya akan menyusukan anak dengan kolostrum. Apakah itu kolostrum? Bagaimanakah ia akan memberi kesan kepada bayi anda? Ikuti artikel ini untuk mengetahui lebih lanjut mengenainya.

Apakah itu kolostrum?

Kolostrum adalah susu yang dihasilkan payudara anda semasa kehamilan dan beberapa hari selepas melahirkan bayi. Ia kebiasaannya kelihatan seakan warna kekuningan. Berbanding susu badan, kolostrum lebih pekat. Ia juga mempunyai kandungan protein, karbohidrat dan antibodi yang tinggi tetapi rendah lemak.

Mengapakah anda perlu memberikan bayi kolostrum?

1. Meningkatkan sistem imun

Kolostrum bukan sahaja akan membekalkan nutrien kepada bayi yang baru lahir, tetapi juga memberikan pelbagai sel hidup yang berfungsi melindungi bayi anda daripada agen berbahaya. Faktor imun yang terdapat dalam kolostrum juga jauh lebih kuat berbanding susu badan.

2. Vaksin semulajadi

Kolostrum memainkan peranan sebagai vaksin yang 100% semulajadi dan selamat. Ia mengandungi banyak agen antibodi. Antibodi adalah sejenis protein yang dihasilkan oleh sistem imun dan berfungsi melawan penyakit. Ia akan menyerang dan membunuh mikroorganisma seperti bakteria, kulat dan virus. Kandungan antibodi yang terdapat dalam kolostrum juga adalah 100 kali lebih banyak berbanding yang terdapat dalam susu badan.

3. Pelindung saluran pencernaan

Kolostrum dapat membantu melindungi saluran pencernaan bayi. Ia akan menghalang bendasing daripada memasukinya serta membuat bayi lebih peka terhadap makanan yang pernah dimakan oleh ibunya.

4. Pelbagai manfaat kesihatan yang lain

Kolostrum dipercayai dapat mengurangkan risiko penyakit Alzheimer dan pelbagai infeksi lain. Ia juga mempunyai khasiat untuk meningkatkan pertumbuhan fizikal bayi anda. Selain itu, kolostrum sangat membantu jika diberikan pada waktu bayi anda sedang sibuk melakukan aktiviti. Kajian turut menunjukkan bahawa kolostrum dapat membantu individu mengelakkan flu.

Adakah kolostrum mempunyai kesan sampingan?

Sehingga kini, kolostrum diklasifikasikan sebagai selamat dan tidak mendatangkan sebarang kesan sampingan. Namun begitu, pengambilan kolostrum pada jangka masa yang lama mungkin akan mengakibatkan kegelisahan, logorrhea dan insomnia. Kesemua kesan sampingan yang tidak serius pula akan hilang selepas beberapa hari.

Adakah kolostrum akan terus dihasilkan?

Kolostrum secara beransur-ansur akan berubah menjadi susu badan selepas beberapa minggu anda melahirkan bayi. Semasa transisi ini, antibodi badan akan berkurang dan amaun susu akan meningkat. Namun begitu, anda tidak perlu risau kerana fungsi melawan penyakit masih wujud di dalam susu badan. Semakin banyak susu badan diterima oleh bayi, semakin tinggi kadar imunisasi dalam badan bayi.

Walaupun pengeluar susu formula bayi sudah cuba untuk mencipta sumber alternatif kepada kolostrum, mereka masih tidak dapat meniru sepenuhnya manfaat nutrisi yang terdapat di dalam susu semulajadi manusia. Oleh itu, anda perlu lebih banyak meluangkan masa untuk menyusukan anak anda dengan susu badan sekurang-kurangnya semasa beberapa minggu pertama agar bayi anda boleh mendapat manfaat yang sepenuhnya daripada susu badan.

Hello Health Group
 tidak menyediakan nasihat perubatan, diagnosis, atau rawatan.


Anda Diserang Jangkitan Herpes? Cuba Remedi Natural Ini, Dapat Bantu Kawal Gejala!

Penyakit herpes adalah jangkitan yang berasal daripada virus herpes simplex. Walaupun pada saat ini masih tiada penawarnya, namun ada beberapa rawatan, termasuk remedi di rumah yang dapat meredakan gejala.

Simptom
penyakit herpes simplex

biasanya mencetuskan luka pada kulit.
 Jangkitan juga kerap menyerang mulut, alat kelamin, dan kawasan dubur.

Terdapat 2 jenis virus herpes simplex;
virus herpes simplex 1
 (HSV-1) dan virus herpes simplex 2 (HSV-2).

Kedua-dua HSV-1 dan HSV-2 boleh memicu herpes kemaluan, tetapi hanya HSV-1 yang berupaya menyebabkan herpes oral.

Kupasan kali ini akan membincangkan beberapa remedi di rumah yang boleh penghidap herpes cuba, untuk menguruskan gejala dialami. Jom baca!

Untuk mendapatkan lebih banyak info tentang Kesihatan Seksual, sila dapatkannya
di sini.

Remedi-remedi untuk penyakit herpes

#1 Madu

1 kajian yang dijalankan pada tahun 2019 menunjukkan,
penggunaan madu kanuka mungkin berkesan untuk merawat herpes oral
 seperti krim antivirus.

Dalam kajian itu, 8 hari diperlukan untuk luka sembuh dengan krim antivirus, manakala 9 hari dengan
penggunaan madu
.

Pun begitu, herpes oral dapat sembuh dalam 1 ke 2 minggu tanpa rawatan, dan kajian ini tidak merangkumi kumpulan yang tidak menerima rawatan.

Namun, masih belum jelas sama ada sifat penyembuhan ini hanya terkandung dalam madu jenis kanuka atau sama sahaja dengan jenis madu yang lain.

#2 Vitamin

Pelbagai jenis vitamin dapat bantu melindungi tubuh daripada virus dan mengurangkan simptom.

Herpes pula lebih cenderung menyerang jika seseorang mempunyai paras vitamin D yang rendah.

Vitamin D dapat melindungi tubuh daripada jangkitan dengan meningkatkan sebahagian sistem imun.

Sifat antioksidan di dalam vitamin E
 pula dapat menurunkan tekanan yang dipicu oleh herpes pada sel-sel sistem imun, sehingga menurunkan risiko berlakunya jangkitan.

Penyelidik kini menjalankan ujian klinikal menggunakan
vitamin E
 terhadap herpes.

Anda boleh tingkatkan pengambilan vitamin dengan membuat perubahan diet atau mengambil suplemen.

Selain itu, pendedahan kulit kepada
cahaya matahari
 juga dapat meningkatkan paras vitamin D.

Baca juga:

Tahan Nafsu Jika Dijangkiti Herpes, Betul Ke Tak Boleh Bersama Pasangan? Ini Jawapan Pakar!

Ada Benjolan Pada Alat Sulit, Ini Jerawat Atau Tanda Herpes? Sila Peka Perubahan Ini

#3 Tuam/kompres kurangkan simptom penyakit herpes

Kompres panas atau sejuk dapat
meredakan kesakitan dan kegatalan akibat luka
 herpes.

Menuam haba ke kawasan di sekitar bibir juga dapat menghentikan pembentukan lepuh semasa jangkitan herpes oral.

Di samping itu, anda juga boleh mengaplikasikan kompres sejuk, yang cukup mudah dilakukan di rumah! Hanya balut ais ke dalam bungkusan kain, lalu tuam ke kawasan yang terjejas.

Namun, jangan pula kalian letakkan pek ais terus ke kulit ya! Anda juga disarankan untuk mencuci kawasan yang terjejas dengan lembut menggunakan air garam.

#4 Bawang putih untuk penyakit herpes

Kajian yang lebih lama pula menunjukkan bawang putih mungkin mempunyai sifat yang dapat menurunkan aktiviti beberapa virus, termasuklah kedua-dua jenis HSV.

Beberapa kajian menunjukkan,
allicin, sebatian yang terkandung di dalam bawang putih,
 mungkin berkesan terhadap HSV.

Namun, masih tidak ada bukti yang jelas untuk menunjukkan sama ada penggunaan bawang putih dapat mencegah, menyembuhkan, atau bahkan merawat penyakit herpes.

Cara penggunaannya pula cukup versatil, anda boleh memakannya secara mentah atau mengambil kapsul bawang putih.

#5 Gel

Untuk herpes kemaluan pula, penggunaan jeli petroleum ke kawasan yang terjejas dikatakan dapat mengurangkan ketidakselesaan yang berkaitan dengan kencing.

Jadi, penting untuk anda
mencuci tangan sebelum dan selepas
 menggunakan jeli tersebut.

#6 Makanan tambahan/suplemen

Kajian yang lebih lama menunjukkan suplemen-suplemen berikut mungkin berkesan untuk mengawal simptom herpes, seperti:

Zink

Lysine

Vitamin C

Lemon balm

Vitamin E

Adenosine monophosphate

Menurut
International Council on Amino Acid Science
, pengambilan suplemen
lysine
 bantu mencegah pembentukan
cold sores
. Namun, bukti ini berasal daripada sumber yang lama.

Dalam tinjauan tahun 2017, para pakar mendapati dengan mengambil minimum 1 gram
lysine
 setiap hari, berserta kombinasi diet rendah arginin, akan dapat bantu pesakit mengatasi gejala mereka.

Perlu anda beringat untuk sentiasa berjumpa doktor sebelum mengambil sebarang suplemen. Ini kerana ia berisiko untuk berinteraksi dengan ubat lain atau memberikan kesan negatif.

#7 Minyak pati untuk mengurangkan penyebaran penyakit herpes

Penggunaan minyak pati yang tertentu dapat mengurangkan penyebaran virus di antara sel HSV-1.

Antara jenis minyak pati yang boleh membantu merangkumi:

Rosemary

Wormwood

Hinoki cypress

Garden thyme

Eucalyptus caesia

Tumbuhan berbunga yang digelar
Zataria multiflora

Tumbuhan perubatan
Tripterygium hypoglaucum

Sebatian dalam minyak cengkih dan minyak pati kayu manis dan selasih

Selain penggunaan oral, anda juga boleh menggunakan minyak ke dalam
diffuser
, dalam air mandian, atau mencampurkannya dengan minyak pencair dan sapukan ke kawasan yang terjejas.

Untuk makluman,
penggunaan minyak pencair
 adalah mustahak kerana minyak tersebut boleh memicu kesan buruk jika anda menggunakannya secara langsung ke kulit.

Minyak pencair, atau minyak pembawa, merangkumi minyak badam dan zaitun.

Penyelidik juga telah menjalankan ujian klinikal untuk menguji remedi di rumah lain yang berpotensi, termasuk minyak bijan, kelapa organik, dan jojoba.

Pun begitu, belum ada bukti yang mencukupi untuk membuktikan bahawa minyak tertentu dapat bantu seseorang menguruskan simptom penyakit herpes.

Akhir kata

Seperti yang telah dikupaskan, virus HSV-1 dan HSV-2 mengakibatkan herpes kemaluan dan mulut.

Malangnya, pada masa ini masih tiada penawar untuk herpes, dan jangkitannya akan kekal dalam sistem badan pesakit.

Namun usah khuatir kerana masih ada ubat yang dapat menurunkan frekuensi dan
keparahan gejala.

Terdapat juga beberapa remedi rumah yang mungkin dapat meredakan simptom seperti kompres, vitamin, dan minyak tertentu. Tambahan lagi, melakukan perubahan diet juga dapat membantu!


Ini Cara Mudah Elak Anak Obes Apabila Besar, Ibu Kena Berikan Si Manja Susu Badan Eksklusif

Kita semua tahu mengenai kebaikan penyusuan susu ibu sama ada pada anak mahupun ibu itu sendiri. Tetapi tahukah anda, susu badan juga boleh mengurangkan risiko obesiti pada si manja?

Ini penjelasannya.

Kebaikan penyusuan susu ibu

Penyusuan susu ibu sememangnya memberikan banyak faedah.

Sebelum ini pun, sudah ada yang mengatakan kaitan susu badan dengan peranannya mencegah
masalah kegemukan dalam kalangan kanak-kanak
.

Cuma, bukti yang diperolehi tidak begitu jelas dan agak kabur.

Pun begitu, berdasarkan penyelidikan terkini mengesahkan,
penyusuan secara eksklusif
kepada anak yang terdedah dengan risiko obesiti secara genetik boleh memberikan kesan yang baik.

Ini terutamanya apabila melibatkan aspek
nilai indeks jisim badan (BMI)
 ketika dewasa kelak.

Melalui kajian yang dijalankan menunjukkan, penyusuan susu ibu secara terus atau langsung daripada
payudara kepada bayi
 dapat mengurangkan risiko obesiti pada tahap terendah.

Penyusuan itu perlulah dilakukan untuk tempoh 3 bulan pertama kehidupan si kecil.

Kajian mengenai susu badan & risiko obesiti

Kajian tentang manfaat susu badan dalam menurunkan masalah kegemukan ini melibatkan sekumpulan 5,266 bayi yang mempunyai risiko genetik mengalami obesiti yang tinggi.

Dalam penyelidikan tersebut mendapati bayi yang mendapat penyusuan susu ibu secara eksklusif untuk tempoh 5 bulan pertama kehidupan mempunyai pengaruh besar dalam mengurangkan BMI.

Malangnya, kebaikan susu badan ini hanya dapat dinikmati oleh bayi yang diberikan penyusuan secara eksklusif untuk tempoh 3 bulan pertama kehidupan.

Manakala, bayi yang diberikan penyusuan campuran – susu formula dan susu ibu – tidak mendapat manfaat perlindungan yang sama.

Masalah kegemukan kanak-kanak

Obesiti, walaupun dialami pada zaman kanak-kanak, tetap boleh menyebabkan keadaan yang mengancam nyawa seperti
masalah diabetes
 atau
penyakit jantung
.

Kebanyakan pakar bersetuju bahawa pemberian makanan yang diproses, peningkatan jumlah masa yang dihabiskan untuk bermain permainan video atau menonton TV dan isu kegemukan dalam kalangan ibu bapa sebagai antara penyebab utama
obesiti kanak-kanak
.

Pun begitu, salah satu penyebab utama kegemukan kanak-kanak adalah faktor genetik kanak-kanak.

Menurut pakar pemakanan pediatrik, seorang bayi boleh mempunyai kecenderungan untuk berdepan masalah obesiti disebabkan faktor genetik.

Ini terutamanya jika terdapat ahli keluarga terdekat seperti ibu, ayah, adik-beradik atau datuk nenek berdepan masalah kegemukan atau mengalami isu dengan pengurusan berat badan.

Pelbagai inisiatif telah dilakukan untuk membendung risiko obesiti kepada kanak-kanak.

Antaranya adalah melalui penyusuan susu ibu yang boleh dilakukan mulai hari pertama kehidupan anak.

Susu ibu juga dipercayai dapat membantu menjaga nilai BMI anak anda walaupun terdapat komponen genetik
melibatkan obesiti dalam keluarga
.

Tetapi bagaimana penyusuan susu ibu secara eksklusif boleh mengurangkan peratusan risiko obesiti?

Penyusuan susu ibu vs kadar obesiti

Mesti ada dalam kalangan anda yang ingin tahu hubungan antara proses penyusuan secara eksklusif dengan penurunan risiko anak untuk mengalami obesiti, kan?

Mulanya, hubungan antara kedua-dua perkara ini kelihatan agak kabur.

Pun begitu, 2 sebab ini dipercayai faktor utama menyebabkan bayi yang diberikan penyusuan susu badan mempunyai kadar BMI lebih rendah ketika dewasa nanti.

Pertamanya, susu badan secara positifnya dipercayai boleh mempengaruhi bakteria usus.

Secara asasnya, ia menyokong pertumbuhan bakteria sihat di dalam semua
sistem pencernaan
 tubuh.

Sebahagian bakteria usus ini mempunyai peranan dan tanggungjawab dalam perkara seperti metabolisma tenaga, fungsi gen serta
sistem imun
.

Mempunyai mikrobioma usus yang sihat – campuran bakteria, virus, dan kulat hidup dalam sistem pencernaan tubuh – dilihat dapat mempengaruhi berat badan seseorang individu ketika meningkat dewasa.

Sebab yang kedua, bagaimana penyusuan susu ibu boleh menjadi penyebab kepada penurunan BMI adalah berkaitan dengan aspek mekanik.

Jika anda boleh mengingati bagaimana penyusuan badan berfungsi, jelas bahawa bayi yang bertanggungjawab terhadap berapa banyak susu yang akan diminum dan bila.

Bayi akan menyusu mengikut keperluan tubuhnya. Lama-kelamaan, jumlah susu yang dihasilkan juga akan bersesuaian dengan permintaan bayi.

Sebaliknya, bayi yang menyusu dengan susu botol, selalunya ibu bapa akan ‘memaksa’ si manja menghabiskan susu dalam botol, walaupun jumlah yang dibancuh melebihi keperluan mereka.

Perbuatan ini secara tidak langsung memberikan maklum balas kepada tubuh bayi bahawa mereka harus terus makan walaupun tidak lapar.

Peranan ibu bapa

Semestinya ibu bapa bertanggungjawab dalam mengatasi masalah obesiti pada kanak-kanak yang berisiko secara genetik.

Berikut adalah 4 perkara dapat anda praktikkan untuk memberi anak permulaan yang terbaik dalam hal kesihatan sepanjang hayat:

Jadi contoh terbaik dalam aspek pemakanan sihat. Masukkan banyak buah dan sayuran segar ke dalam diet keluarga anda. Jadikan ia sesuatu yang menyeronokkan dengan memberikan anak peluang memilih beberapa resepi untuk dicuba

Hadkan makanan yang diproses, gula tinggi dan lemak tepu. Pengambilan garam, gula, dan lemak yang tinggi dalam makanan ini selalu menjadi punca peningkatan risiko obesiti pada masa kanak-kanak

Buatkan anak-anak aktif. Libatkan mereka dalam sukan pada usia muda, dan tunjukkan minat terhadap sukan mereka. Lakukan aktiviti bersama keluarga seperti menaiki basikal atau berjalan kaki bersama. Sediakan juga permainan aktiviti fizikal yang menyeronokkan di rumah

Jangan mempermainkan isu berkaitan makanan. Ia tidak boleh dijadikan ganjaran ataupun hukuman

Jika terdapat sebarang pertanyaan, dapatkan rundingan dan nasihat daripada doktor pakar untuk langkah pencegahan yang lebih baik.


Ujian AMH Membantu Wanita Memahami Tahap Kesuburan

Kira-kira 50 juta pasangan dibelenggu masalah ketidaksuburan dan kira-kira 15 peratus daripada wanita pada usia boleh melahirkan anak mengalami masalah kesuburan.

Menurut salah satu penemuan dalam Laporan Perangkaan Penting 2017 oleh Jabatan Perangkaan Malaysia (JPM) mendapati kadar kehamilan negara Malaysia telah jatuh kepada tahap yang rendah.

Ujian Paras Hormon Anti-Mullerian (AMH) adalah ujian darah ringkas yang menunjukkan tahap kesuburan wanita. AMH dalam darah digunakan sebagai penanda rizab ovari wanita iaitu baki bekalan telur yang sedia ada untuk persenyawaan.

Presiden Terpilih Persatuan Obstetrik dan Ginekologi Malaysia (OGSM), Dr Eeson Sinthamoney berkata, golongan profesional umumnya percaya bahawa kadar ketidaksuburan juga telah meningkat yang mana wanita dilahirkan dengan dua juta telur dan angka ini terus berkurangan sepanjang hidup mereka.

“Penggunaan ujian AMH menjadi kayu ukur bagi jumlah telur mereka dan seterusnya berapa tahun lagi mereka akan subur, sekali gus membolehkan doktor memberi nasihat tentang cara terbaik untuk merancang kehamilan.

“Dalam tempoh 5 tahun lepas, ramai wanita dalam usia awal 30-an datang berjumpa saya untuk mengetahui cara mereka boleh merancang untuk masa depan supaya keputusan menangguhkan kehamilan tidak menjejaskan peluang untuk hamil.

“Walau apa pun sebab penangguhan kehamilan, mereka juga tetap mahu menjadi ibu dan ujian AMH ini membantu mereka memadankan kerjaya dan hasrat untuk mendapatkan anak,” katanya ketika ditemui pada Malaysian International Scientific Congress of Obstetrics & Gynaecology 2018 di Pusat Perdagangan dan Pameran Antarabangsa Malaysia (MITEC) baru-baru ini.

Sebelum ujian AMH diperkenalkan, ujian kesuburan wanita paling lazim melibatkan prosedur ultrabunyi trans vagina melalui faraj yang invansif.

Secara perbandingan, ujian AMH jauh lebih mudah, mengelakkan sebarang ketidakselesaan, mengurangkan masa menunggu dan kekeliruan kerana wanita boleh meminta ujian daripada pakar perubatan pada bila-bila masa.

Selain itu, ujian AMH juga berfungsi untuk meramalkan tindak balas wanita terhadap rangsangan ovari iaitu prosedur untuk mencetus ovulasi berbilang folikel ovari yang juga langkah pertama ke arah pengurusan ketidaksuburan terkhusus seperti persenyawaan in-vitro (IVF).

Menerusi ujian AMH, jika paras AMH berada dalam julat normal, ovari mungkin bertindak balas secara lebih positif kepada ubat perangsang dan lebih banyak telur dihasilkan, seterusnya meningkatkan kadar kejayaan IVF.

Hello Health Group
 tidak menyediakan nasihat perubatan, diagnosis atau rawatan.

Baca juga:

Kesuburan Tidak Seiring Peningkatan Usia

Penggunaan Pil Perancang Keluarga yang Berpanjangan Mengakibatkan Kemandulan?

10 Tanda Kemandulan


Perempuan Yang Sudah Menopaus Akan Terhindar Daripada Penyakit Wanita, Fakta @ Auta?

“Apabila sudah mengalami menopause wanita, penyakit-penyakit berkaitan organ pembiakan akan hilang sendirinya…”

Hmmm.. Masuk akal juga untuk berfikiran begitu, kan?
Lebih-lebih bagi penyakit wanita seperti PCOS
, endometriosis mahupun fibroid rahim, namun itu tidak semestinya benar.

Mari ikuti artikel ini merungkai sama ada penyakit-penyakit wanita berpotensi untuk pulih atau sebaliknya, apabila menopaus.

Untuk mendapatkan lebih banyak info tentang Kesihatan Wanita, sila dapatkan
di sini
.

Endometriosis selepas menopause wanita, apa bezanya?

Endometriosis terjadi apabila tisu di bahagian dalam rahim, yakni endometrium, tumbuh di luar rahim. Tisu endometrium akan terkumpul dan digugurkan setiap bulan.

Tetapi apabila tisu ini berada di luar rahim, ia
tidak dapat dikeluarkan melalui faraj, lalu terperangkap di dalam badan
 dan mengakibatkan kesakitan, keradangan, pembentukan tisu parut, dan masalah usus!

Tisu endometrium memerlukan hormon estrogen untuk tumbuh.

Apabila anda melalui proses menopause wanita secara semula jadi, penghasilan estrogen di ovari akan mula berkurangan.

Begitu juga sekiranya anda telah menjalani pembedahan pembuangan ovari, estrogen di dalam badan bakal menurun. Akibatnya, gejala yang dihadapi mungkin akan berkurang.

Pun begitu,
badan wanita masih akan menghasilkan estrogen dalam jumlah kecil,
 dan itu boleh membuatkan gejala tertentu berlanjutan.

Selain itu, jika pesakit endometriosis mengambil terapi penggantian hormon setelah ovari disingkirkan, gejala mereka mungkin bertambah buruk!

Senario yang berpotensi berlaku akan bergantung sepenuhnya pada tahap keparahan gejala anda sebelum menopaus.

Menurut Dr. Kenny Sinervo dari Pusat Penjagaan Endometriosis di Atlanta, Georgia, jika endometriosis dialami di tahap ringan, peluang untuk ia pulih dengan menopaus adalah tidak mustahil.

Tetapi jika penyakit anda sudah pun teruk, simptom lebih cenderung untuk berterusan.

Bukan itu sahaja, tempoh gejala berlangsung turut memainkan peranan!

Misalnya, jika anda sudah menghadapi gejala yang menyakitkan selama 20 tahun, ia mungkin
tidak akan menghilang apabila menopaus.

Justeru, jika simptom endometriosis masih berterusan selepas menopause wanita sehingga menjejaskan kualiti hidup, pembedahan adalah opsyen rawatan terbaik!

Pembedahan untuk menyingkirkan kesemua tompokan endometriosis selalunya lebih berkesan berbanding pengambilan ubat-ubatan, tambah Dr. Sinervo.

Bagaimana pula dengan fibroid rahim?

Fibroid pula merupakan pertumbuhan
benign
 (bukan kanser) di rahim yang boleh memicu pendarahan faraj yang abnormal.

Hormon estrogen dan progesteron
 bertanggungjawab dalam merangsang pertumbuhannya. Apabila fibroid membesar, ia juga boleh menyebabkan ketidakselesaan dan kesakitan.

Anda mungkin ‘berhusnuzon’ memikirkan fibroid bakal menyusut atau hilang sebaik sahaja menopaus, kerana tahap hormon yang menurun secara mendadak.

Tetapi… Senario itu tidak selalunya berlaku, kata Dr. Matthew Siedhoff, Pengarah Pembedahan Ginekologi Invasif Minimum di University of North Carolina, Chapel Hill.

Tambah beliau, jika wanita memilih terapi penggantian hormon (HRT) setelah menopaus, mereka masih berisiko mengalami pendarahan dan bahkan, pertumbuhan fibroid!

Dr. Siedhoff menasihati, sekiranya fibroid wanita tidak menimbulkan gejala selepas putus haid, jangan lakukan apa-apa!

Tetapi jika ukuran fibroid berubah atau anda mula berdarah dan tidak menjalani sebarang terapi penggantian hormon, segera temui doktor atau pakar sakit puan untuk mengenal pasti puncanya.

Simptom-simptom boleh merangkumi
tekanan pelvis seakan senggugut
, selalu rasa hendak kencing kerana tumor menekan pundi kencing, dan kembung perut apabila fibroid membesar.

Sekiranya gejala fibroid anda masih mengganggu apabila menopaus, pembedahan mungkin harus dipertimbangkan, tambah Dr. Siedhoff.

Dalam sesetengah kes, ahli radiologi intervensi boleh menjalankan prosedur embolisasi yang mengecutkan fibroid dengan memotong bekalan darahnya.

Namun, prosedur ini tidak begitu digalakkan dalam kalangan wanita menopaus, kerana fibroid mungkin telah menyusut seiring penurunan paras estrogen.

Sama seperti endometriosis, pembedahan juga mungkin menjadi pilihan terbaik untuk fibroid rahim.

Antara prosedur yang boleh dijalankan selepas menopause wanita;
histerektomi (membuang rahim)
 atau myomektomi (penyingkiran fibroid).

Sindrom polisistik ovari & menopause wanita

Sindrom polisistik ovari (PCOS) adalah gangguan hormon yang berlaku apabila ovari wanita menghasilkan hormon lelaki (androgen) dengan berlebihan.

Akibatnya,
kitaran haid yang tidak teratur,
 pertumbuhan bulu badan di tempat yang tidak diingini, rambut gugur, kenaikan berat badan, dan rintangan insulin bakal menjadi simptom-simptomnya.

Lebih menyeramkan, sesetengah gejala berisiko menjadi lebih parah selepas menopause wanita!

Tapi sekurang-kurangnya, usai menopaus anda tidak lagi memerlukan rawatan untuk mengembalikan haid, menurut Dr. Maryam Siddiqui, Penolong Profesor Obstetrik dan Ginekologi di University of Chicago Medicine.

Pun begitu, PCOS masih mampu meletakkan wanita pada risiko yang lebih besar terhadap penyakit kardiovaskular, diabetes, tekanan darah tinggi, dan apnea tidur. Malah, penuaan boleh menyumbang kepada komplikasi ini.

Atas sebab itu, Dr. Siddiqui menyarankan pesakit PCOS yang meningkat usia dan mengalami menopause wanita agar lebih berhati-hati dalam menguruskan faktor risiko berkaitan penyakit yang serius ini.

Peringatan untuk penghidap PCOS! Jalani pemeriksaan kolesterol tinggi dan diabetes. Juga, sentiasa
perhatikan tekanan dan berat badan
 anda, okey?

Akhir kata…

Dapat disimpulkan, ura-ura yang mengatakan menopause wanita sebagai ‘jalan keluar’ semula jadi bagi penyakit PCOS, fibroid rahim dan endometriosis tidak begitu boleh dipercayai!

Oleh itu, mengapa perlu mengambil risiko, kan?

Jika anda sememangnya memiliki mana-mana antara kondisi tersebut, dapatkan khidmat nasihat doktor bertauliah mengenai rawatan yang bersesuaian okey!


Apa Fungsi Buah Pinggang Manusia? Bukan Sekadar Menapis Bahan Buangan Sahaja!

Semua orang kenal apa itu buah pinggang. Walau bagaimanapun, bukan semua tahu apakah fungsi buah pinggang dalam kehidupan harian. Jika organ ini tidak dapat berfungsi dengan baik, anda berisiko mengalami penyakit buah pinggang.

Buah pinggang adalah
sepasang organ berbentuk seperti kacang
. Ia terletak di bahagian belakang abdomen di bawah tulang kedua-dua bahagian tulang rusuk.

Buah pinggang di sebelah kanan terletak lebih rendah berbanding pasangannya di sebelah kiri kerana terdapat organ hati yang menolaknya ke bawah.

Untuk mendapatkan lebih banyak informasi tentang Kesihatan Urologi, anda boleh klik
di sini
.

Apakah fungsi buah pinggang?

Organ ini adalah sebahagian daripada sistem urinari yang berfungsi menapis bahan-bahan tertentu daripada darah untuk dibuang melalui air kencing. Buah pinggang adalah organ pertama yang menerima darah.

Di dalamnya terdapat unit penting yang bertanggungjawab menjalankan proses penapisan. Unit ini disebut sebagai nephron. Setiap buah pinggang mengandungi 1,000,000 nephron!

Semasa darah melalui nephron, sebahagian daripada bahan tertentu akan dibuang melalui air kencing, manakala sebahagian yang lain akan dikembalikan semula ke dalam darah. Jika berlaku kerosakan atau kecederaan pada nephron, proses penapisan akan terjejas.

Bahan-bahan yang ingin dibuang (dalam air kencing) daripada badan seterusnya akan melalui saluran ureter untuk disimpan di dalam pundi kencing.
Rasa ingin kencing
 akan datang apabila air kencing di dalam pundi mencecah sekitar 240 ml. Air kencing seterusnya dibuang keluar melalui saluran urethra.

Selain membuang bahan toksik, antara fungsi buah pinggang yang lain ialah
mengawal tekanan darah
 dengan mengimbangi kandungan air di dalam badan.

Ia juga turut menyumbang dalam mengekalkan kesihatan tulang.
Vitamin D
 yang menjadi salah satu daripada nutrisi penting bagi tulang dihasilkan sebahagiannya melalui buah pinggang.

Baca juga:

Kenali 4 Fungsi UTAMA Organ Buah Pinggang Kepada Tubuh Badan Anda, WAJIB Ambil Tahu

7 Perkara Kena Tahu Sebelum Ambil Suplemen Agar Buah Pinggang Terjaga!

Apa akan berlaku jika organ ini rosak?

Organ ini mempunyai potensi untuk beradaptasi terhadap keadaan dengan baik. Oleh sebab itu, simptom yang menunjukkan kerosakan padanya mungkin berlaku agak lewat ketika kerosakan telah menjadi sangat parah.

Cara terbaik untuk mengesan penyakit buah pinggang adalah melalui ujian saringan, terutamanya dalam kalangan mereka yang berisiko (tekanan darah tinggi, kencing manis, sejarah penyakit buah pinggang dalam keluarga).

Antara simptom kerosakan buah pinggang adalah:

Jumlah air kencing berubah – bertambah atau berkurang.

Kaki dan buku lali bengkak.

Kelopak mata bengkak di waktu pagi.

Tekanan darah tinggi.

Air kencing berdarah.

Gatal-gatal satu badan – bahan toksik terkumpul.

Sukar memberikan fokus.

Kewarasan terganggu.


Daun Pandan Bukan Sekadar Pewangi Makanan, TAPI Ada 14 Kebaikan Yang Mungkin Anda Tak Tahu

Tahukah anda bahawa individu yang berbangsa Cina Peranakan secara tradisinya menggunakan daun pandan sebagai penghalau
serangga
? Ya, secara saintifiknya, ia memang boleh mengusir serangga seperti semut, lipas dan nyamuk ekoran aromanya yang wangi dan kuat lantas mengganggu serangga-serangga ini.

Manakala di India, daun pandan dianggap sebagai suci kepada dewa Shiva dan Ganesh. Di sana juga, tumbuhan wangi ini akan dicampak ke dalam perigi yang terbuka untuk member
ikan
 aroma yang wangi dan kuat ke dalam air minuman. Bagi yang belum mengenalinya, pasti anda akan berasa agak hairan, bukan?

Di dalam kebanyakan
masakan tradisional
 masyarakat kita, daun pandan sangat popular sebagai bahan pewangi dan perasa. Sebenarnya, tumbuhan ini bukan sahaja boleh berfungsi untuk tujuan itu semata-mata, malahan juga mempunyai pelbagai manfaat terhadap kesihatan Ingin mengetahui dengan lebih lanjut mengenai tumbuhan wangi ini? Sila ikuti artikel ini.

Apa itu daun pandan?

Ia adalah tumbuhan semula jadi yang berasal dari Asia Tenggara dan sangat popular di negara Malaysia, Indonesia, Thailand dan negara serantaunya. Ia kebiasaannya digunakan sebagai pembalut makanan tradisional kita iaitu
nasi lemak
 dan
ayam
 kapitan, lauk-pauk seperti
daging
, ayam atau ikan sebelum dipanggang atau distim selain juga merupakan intipati utama dalam manisan seperti kek dan pau serta dalam minuman seperti air sirap.

Persoalannya, mengapakah tumbuhan ini yang digunakan dan bukannya tumbuhan lain? Jawapannya adalah kerana rasa, bau dan aromanya yang wangi, kuat dan menyelerakan.

Apa nama lain bagi daun pandan?

Ia adalah tumbuhan yang berasal dari keluarga tumbuhan
Pandanaceae
dan mempunyai beberapa jenis iaitu
Pandanus amaryllifolius
,
Pandanus odoratissimus
,
Pandanus latifolius
 dan
Pandanus veitchii
. Masyarakat Melayu sudah pasti akan mengenali tumbuhan wangi ini sebagai daun pandan. Akan tetapi, bagaimana dengan bahasa yang lain? Berikut merupakan nama lain bagi daun pandan mengikut bahasa bangsa lain:

Pandan
 – Belanda, Melayu

Pandano
 – Itali, Portugis, Sepanyol

Pandanus
 – Perancis

Pandanuz
 – Hungary

Schraubenpalme
 – Jerman

Skrupalm
 – Denmark

Skruvpalm
 – Sweden

Kathey
 – Arab

Ketaky
 – Benggali

Chan heung lahn
 – Kantonis

Chan xiang lan
 – Mandarin

Thazhai
 – Tamil

Rampe
 – Hindi

Kaitha
 – Malayalam

Taey
 – Kemboja

Tay ban
 – Laos

Cay com nep
 – Vietnam

Bai toey hom
 – Thailand

Takonok
i – Jepun

Di Malaysia, ia secara umumnya dikenali sebagai daun pandan meskipun kita hidup berbilang bangsa, begitu juga dengan Indonesia.

Apa deskripsi daun pandan?

Ia berbentuk panjang, kurus, tirus dan berwarna hijau. Ia boleh dipasarkan melalui beberapa cara iaitu, secara segar, kering atau sejuk beku. Daun dan bunganya juga biasanya hadir dalam bentuk
ekstrak
 yang berwarna hijau terang. Untuk pengetahuan anda, daun yang telah kering agak kurang wangi berbanding daun yang masih segar. Oleh itu, ia perlu direbus untuk mengeluarkan aromanya. Daunnya yang masih segar mempunyai rasa manis seperti susu, vanila atau kacang. Daun yang telah kering pula tidak mempunyai sebarang rasa. Bunganya berwarna kuning keemasan dan mempunyai aroma yang manis, wangi dan kuat.

Disebabkan warna adalah salah satu karakteristik yang sangat penting, ia perlu dikeringkan dengan berhati-hati untuk mengekalkan warnanya yang hijau dan aromanya yang unik. Daunnya selalunya akan dipotong kepada bahagian yang tidak terlalu besar dan tidak terlalu kecil sehingga ia mudah dimasukkan ke dalam masakan. Daunnya yang segar biasanya akan dihancurkan atau direbus untuk mengeluarkan ekstrak yang biasa digunakan di dalam manisan.

Apakah komponen kimia yang terdapat di dalam daun pandan?

Ia mempunyai kandungan
minyak pati
 yang rendah, termasuklah 2-
acetyl-1-pyrroline
 yang memberi aroma di dalam beras Thai dan Basmati. Selain itu, ia juga mengandungi
styrene
,
linalool
, and
β-cayophyllene
. Tumbuhan wangi ini juga mengandungi
pandamarine
 atau
pandamarilactones
yang memberi rasa, bau dan aroma seperti bunga.

Manfaat daun pandan terhadap kesihatan

Meskipun umum mengetahui daun pandan adalah pewangi dan perasa masakan semula jadi yang akan memberikan aroma yang menyelerakan, sebenarnya ia juga turut hadir dengan pelbagai lagi manfaat buat kesihatan tubuh badan anda.

Berikut merupakan manfaat daun pandan terhadap kesihatan kita:

#1. Membantu meningkatkan selera makan

Semua individu pasti pernah mengalami kekurangan selera makan, bukan? Ini mungkin berlaku disebabkan oleh masalah dalam perut atau oral anda. Tubuh badan kita memerlukan
nutrisi
 yang secukupnya untuk terus hidup dengan sihat dan kurang makan akan menyebabkan kita lebih terdedah kepada penyakit.

Jadi, apakah yang boleh dilakukan untuk menyelesaikan masalah
kurang selera makan
? Cuba makan makanan yang berasaskan daun pandan seperti teh pandan. Dikatakan, minum minuman ini boleh meningkatkan selera makan anda. Selain itu, minum minuman ini dua kali sehari dapat juga dapat membantu meningkatkan tahap kesihatan perut dan oral anda.

#2. Membantu melegakan pening kepala

Pening kepala
 sememangnya akan mengganggu aktiviti harian anda. Jika anda kerap mengalaminya, cuba masukkan tumbuhan wangi ini ke dalam makanan atau minuman anda seperti di dalam air sirap atau nasi. Ini kerana ia boleh dijadikan alternatif kepada ubat yang mungkin mempunyai kesan sampingan yang negatif kepada tubuh badan anda.

#3. Membantu melegakan kesakitan tubuh badan

Tumbuhan wangi ini mengandungi
laxative
 yang boleh berfungsi untuk melegakan kesakitan pada kepala, telinga, dada dan arthritis. Selain itu, ia juga boleh melegakan sakit perut yang boleh jadi punca infeksi atau inflamasi. Bagi para ibu pula, pengambilan ekstraknya juga boleh membantu pemulihan selepas
bersalin
 atau semasa
berpantang
.

#4. Membantu menghalang dan merawat sembelit

Sembelit adalah salah satu daripada
masalah penghadaman
. Ia akan menyebabkan individu mengalami masalah untuk membuang air besar. Jika anda mengalaminya, anda boleh cuba ambil ekstrak tumbuhan wangi ini kerana ia terbukti boleh menyahtoksik tubuh badan anda sekiranya diambil secara tetap dan kerap.

#5. Membantu merawat insomnia

Insomnia
 adalah masalah kesihatan yang agak sukar untuk dikawal dan dirawat. Kebiasaannya, ia akan berlaku kepada individu yang tertekan dari segi mental dan fizikalnya. Jadi, tambahkan tumbuhan wangi ini ke dalam masakan anda untuk merawat insomnia anda. Ia terbukti sangat bagus untuk kesihatan kita kerana ia mengandungi sebatian alkaloid yang boleh membantu memberi kesan lega terhadap tubuh badan. Disebabkan itu, ia boleh menenangkan anda lalu memudahkan anda untuk tidur dengan lena.

#6. Membantu merawat stres dan kegelisahan

Daun pandan juga sebenarnya bermanfaat untuk merawat masalah berkaitan mental iaitu stres dan
kegelisahan
. Individu mungkin akan mengalami kegelisahan jika sedang berdepan dengan situasi yang anda tidak suka seperti bercakap di hadapan orang ramai atau sebagainya. Dikatakan, pengambilan tumbuhan wangi ini yang telah dibrukan dan dicampurkan bersama air suam boleh membantu merawat masalah ini. Ambil ia 2 atau 3 kali sehari sehingga anda mula berasa lega.

#7. Membantu mengawal hipertensi

Hipertensi
 adalah gangguan di dalam saluran darah yang akan menyebabkan tekanan darah tinggi dan melebihi paras normal iaitu 110 hingga 120 atau 90mmHg. Gangguan ini boleh disebabkan oleh faktor usia, pemakanan, obesiti, tekanan dan gaya hidup. Pengambilannya dikatakan mampu mengurangkan tekanan darah. Cukup sekadar jadikannya sebagai minuman atau campurkannya ke dalam makanan anda. Jika diambil secara kerap, ia boleh menghalang sakit jantung seperti
coronary artery disease
 (CAD).

#8. Membantu mengawal diabetes

Diabetes
 adalah penyakit yang disebabkan oleh kekurangan penghasilan insulin dalam tubuh badan yang berfungsi untuk menyerap glukosa. Ini akan menyebabkan ekstrak glukosa yang tidak dapat diserap ini terkumpul dalam saluran darah jika tidak dirawat dengan segera. Salah satu rawatan diabetes adalah menggantikan gula dengan daun pandan apabila membuat air. Tumbuhan wangi ini akan membuat minuman anda lebih segar dan lebih rasa tanpa menggunakan gula.

#9. Membantu melegakan
rheumatism

Rheumatism
 adalah penyakit yang menyebabkan kesakitan atau kebengkakan pada otot atau sendi atau inflamasi. Ia disebabkan oleh makan makanan yang tinggi kandungan asid urik seperti bayam, kerang, udang, ikan dan daging merah. Selain itu, ia juga mungkin berlaku disebabkan oleh gaya hidup seperti minum
alkohol
. Faktor usia juga merupakan antara salah satu sebab terjadinya penyakit ini.

Masyarakat dahulu menggunakan daun pandan untuk membantu melegakan penyakit ini. Caranya mudah sahaja, hanya ambil beberapa keratan tumbuhan wangi ini, basuh dan potong ia kepada beberapa bahagian. Kemudian, brukan dengan separuh cawan minyak kelapa yang telah dididihkan dan kacau sehingga sebati. Sebaik sahaja ia sejuk, gunakan ia sebagai sapuan untuk mengurut bahagian tubuh badan yang mengalami penyakit ini.

#10. Membantu mencegah kanser

Menurut kajian yang dilakukan pada tahun 2014, ekstrak daripada akar dan daun pandan mengandungi
cytotoxic
,
antimiotic
,
antiproliferative
 dan
apoptotic
. Ini menjadikan tumbuhan wangi ini mempunyai potensi untuk digunakan sebagai terapi kanser, sesuai dengan penggunaannya secara tradisi buat masa yang sangat lama. Jadi, ia mungkin membantu dala mencegah kanser kerana ia sangat efektif dalam melawan kanser.

#11. Membantu mengurangkan demam dan selesema

Demam dan selesema adalah petanda tubuh badan kita sedang melawan sesuatu infeksi. Individu yang mengalami penyakit ini biasanya juga akan mengalami pertambahan suhu badan yang langsung akan mengakibatkan ketidakselasaan. Untuk mengurangkan demam ini, anda boleh menggunakan khasiat tumbuhan wangi ini. Caranya, hanya rebuskannya di dalam air untuk mendapatkan ekstraknya kemudian meminumnya. Jika diambil secara kerap, ia mungkin akan membantu anda merendahkan suhu tubuh badan anda.

#12. Membantu menyembuhkan masalah kulit

Terdapat banyak masalah kulit yang individu mungkin alami, antaranya adalah kulit ber
panau
 atau kulit terbakar. Tinea versicolor adalah infeksi kulat kepada kulit atau bahasa biasanya, panau. Kondisi ini akan menyebabkan kulit anda berubah warna menjadi tidak rata dan mungkin akan menyebabkan kegatalan. Begitu juga dengan masalah kulit terbakar, yang biasa dialami ketika berada di musim panas. Dikatakan daun pandan boleh membantu anda menyembuhkannya.

Caranya, hanya rebus air bersama tumbuhan wangi ini dan campurkannya dengan
garam
. Kemudian, minum atau sapukannya pada bahagian kulit yang dijangkiti. Metode ini perlu dilakukan berulang kali bagi mempercepatkan lagi proses pemulihan.

Sesuai dengan penggunaannya sebagai penghalau serangga. Daun pandan juga sebenarnya boleh menjadi penawar kepada gigitan serangga seperti nyamuk yang terkenal sebagai pembawa penyakit berbahaya seperti
denggi
,
malaria
 atau
chikungunya
. Jadi, sapukan sahaja campuran tumbuhan wangi ini yang telah direbus bersama air untuk melindungi diri daripada gigitan nyamuk yang berbahaya.

#13. Membantu menjaga kesihatan rambut

Mungkin ada yang sudah tahu dan mungkin juga ada yang belum tahu bahawa tumbuhan wangi ini adalah sangat berkhasiat untuk
rambut
. Antara kebaikannya adalah ia membantu mengawal masalah kelemumur. Ia kebiasaannya disebabkan oleh kematian sel pada kulit kepala selain masalah minyak, stres, ketidaksesuaian produk dan juga terlalu kerap mencuci rambut. Jika anda ada masalah ini, anda boleh cuba menggunakan tumbuhan wangi ini.

Selain itu, ia juga boleh membantu menguatkan rambut agar ia tidak lagi mudah gugur. Rambut gugur adalah disebabkan pelbagai faktor seperti tekanan psikologi, kesan sampingan ubatan atau
malnutrisi
. Begitu juga dengan masalah rambut beruban. Terdapat banyak faktor yang menyebabkan masalah ini antaranya adalah persekitaran. Pendek kata, tumbuhan wangi ini adalah sangat sesuai digunakan oleh individu yang mempunyai masalah rambut.

Menurut VegaFruit, daun pandan adalah sangat bagus untuk kulit kepala serta rambut. Rawatan untuknya melibatkan penggunaan sabun atau syampu yang berasaskan tumbuhan wangi ini. Sebaiknya, anda sendiri boleh membuatnya dengan menggunakan daun pandan yang telah dikeringkan dan dihancurkan dan ditambahkan dengan air atau minyak kelapa sehingga ia cukup cair untuk dijadikan sebagai “sabun” atau “syampu” semula jadi.

#14. Membantu menyelesaikan masalah seksual lelaki

Ini adalah khasiat yang sangat penting buat lelaki yang mengalami masalah seksual. Dikatakan pengambilan ekstrak tumbuhan wangi ini boleh membantu merawat masalah seksual lelaki yang palig biasa berlaku iaitu ejakulasi pramatang atau mati pucuk. Ya, mungkin keberkesanannya boleh diragui, namun tidak salah untuk mencubanya, bukan?

Berdasarkan khasiat-khasiat tersebut, sudah tentu pengambilan ekstrak tumbuhan wangi ini boleh dikategorikan sebagai tumbuhan yang sangat berkhasiat jika diambil oleh individu. Pun begitu, pasti anda tertanya-tanya mengapakah ia mempunyai pelbagai khasiat? Apakah kandungan di dalamnya?

Daun pandan mempunyai kandungan antibakteria yang sangat tinggi

Jawapan kepada persoalan di atas adalah tumbuhan wangi ini mempunyai kandungan antibakteria yang sangat hebat. Berdasarkan kajian, ia sememangnya mempunyai pelbagai komponen antibakteria yang boleh menjadi
herba
 semula jadi untuk melawan infeksi bakteria yang lain. Menurut sebuah kajian makmal, ekstraknya sangat efektif dalam melawan bakteria seperti
 Bacillus cereus
 and
Escherichiacoli
. Ini kerana tumbuhan wangi ini mengandungi
flavonoid
,
saponins
 dan
alkaloids
.

Bacillus cereus
adalah strain bakteria yang mengandungi toksin dan boleh menyebabkan pelbagai kondisi seperti cirit-birit, muntah-muntah dan
loya
. Bakteria ini boleh ditemui dalam sisa-sisa makanan seperti nasi, sup atau sos. Sementara itu,
Escherichiacoli
adalah jenis bakteria yang berbahaya yang juga boleh menyebabkan masalah cirit-birit, muntah-muntah dan loya serta boleh mengakibatkan kondisi yang lebih bahaya seperti pneumonia.

Menurut kajian itu lagi, ekstrak daun pandan sebenarnya sangat berkesan dalam melawan bakteria-bakteria ini. Pelbagai lagi kajian lanjut mungkin perlu dilakukan untuk membuktikan bahawa tumbuhan wangi ini sebenarnya boleh melawan pelbagai lagi bakteria, kulat atau virus lain yang juga berbahaya buat kesihatan tubuh badan.

Konklusi

Konklusinya, daun pandan bukan sekadar pewangi dan perasa masakan semata-mata kerana ia juga mempunyai pelbagai khasiatnya yang tersendiri seperti yang telah disenaraikan. Walaupun tahap keberkesanannya belum terbukti sepenuhnya, tidak salah anda mencubanya kerana ia sendiri adalah herba semula jadi, bukan?

Pihak Hello Doktor amat berharap artikel ini dapat membantu anda lebih mengetahui dan mengenali tumbuhan wangi ini dengan lebih mendalam lagi.

Hello Health Group
 tidak menyediakan nasihat perubatan, diagnosis, atau rawatan.


Sukar Hamil? Mungkin Anda PERLU Berjumpa Doktor Gigi! Nak Tahu Kenapa? Baca Ini

Apa kaitan antara soal kebersihan gigi dengan kesukaran untuk mengandung? Rasa pelik, bukan? Tapi ini yang perlu anda fahami tentang tahap kesuburan.

Aspek kebersihan gigi

Penjagaan kebersihan mulut
 yang baik bukan sahaja memberikan keselesaan kepada diri dan individu di sekeliling tetapi ia juga boleh menjadikan anda lebih subur.

Menurut penyelidikan, kebersihan gigi memberikan impak kepada tempoh masa yang diperlukan
wanita untuk mengandung
.

Pada lelaki, penyakit gusi dan
kerosakan gig
i mempunyai kaitan dengan tahap kesihatan air mani serta
kualiti sperma
 yang rendah.

Mungkin benar wujud hubung kait antara kesihatan gigi dan tahap kesuburan bagi lelaki dan wanita.

Dipercayai ketika mengandung, tahap kesihatan mulut yang rendah dikaitkan dengan peningkatan
diabetes gestasi
,
kelahiran pramatang
 dan mempunyai
bayi dengan berat lahir rendah
.

Ini bermakna, memastikan keadaan gigi dan gusi dalam keadaan sihat bukan hanya penting untuk kesuburan tetapi tumbesaran janin dalam kandungan.

Bagaimana penjagaan gigi mempengaruhi tahap kesuburan dan kehamilan?

Kenapa kebersihan gigi penting?

Tidak kira lelaki atau wanita, memastikan kesihatan gigi dalam keadaan baik penting jika anda sedang berusaha untuk mendapat zuriat.

Gusi dan gigi yang sihat dianggap sebagai antara faktor penentu kejayaan kehamilan dan kelahiran anak.

Kesihatan mulut yang sihat perlu bebas daripada
kaviti
, gingivitis dan penyakit periodontal.

Kaviti
 atau turut disebut sebagai
kerosakan gig
i berlaku apabila asid yang dihasilkan daripada pengambilan makanan dan minuman bergula bertindak balas dengan bakteria yang ada pada plak.

Kesannya ia mengikiskan enamel gigi.

Gingivitis atau keradangan pada gusi
 muncul apabila plak membiak menyebabkan kerengsaan, kemerahan dan pembengkakan.

Gingivitis adalah 1 keadaan penyakit gusi lebih ringan yang melibatkan keradangan gusi tetapi tidak mengakibatkan kehilangan tulang seperti periodontal.

Walau bagaimanapun, gingivitis yang tidak dirawat boleh berkembang menjadi penyakit periodontal.

Rutin kebersihan mulut dan gigi yang buruk boleh menyebabkan keradangan gusi.

Penyakit periodontal juga dikenali sebagai periodontitis, adalah penyakit gusi yang berkembang dan merebak ke bahagian tisu yang mendasari dan boleh menyebabkan kehilangan tulang dan gigi.

– Penyakit Periodontal –

Masalah tersebut juga dikaitkan dengan beberapa isu kesihatan termasuklah
penyakit jantung
, diabetes,
penyakit pernafasan
 dan strok.

Wanita dengan
sindrom ovarium polikistik
 (PCOS) dan
endometriosis
 serta lelaki dengan disfungsi ereksi lebih cenderung untuk didiagnosis dengan penyakit periodontal.

Berdasarkan beberapa kajian mendapati, lelaki dengan tahap kebersihan gigi dan mulut yang lemah, lebih cenderung mengalami masalah ketidaksuburan atau kemandulan.

Ia  melibatkan apa sahaja masalah kesihatan gigi, sama ada isu kaviti yang tidak dirawat atau penyakit periodontal.

Hubung kait tahap kebersihan gigi dan tahap kesuburan

Apa kaitan antara penjagaan kesihatan gigi yang lemah dengan sperma? Bagaimana pula masalah kerosakan gigi boleh menjejaskan kesuburan wanita?

Berikut dikongsikan beberapa teori berkaitan kesuburan bagi lelaki dan wanita:

Kesuburan Bagi lelaki

 Peningkatan bakteria

Kaviti, jangkitan gigi dan penyakit gusi semuanya melibatkan tahap pertumbuhan bakteria tinggi di mulut. Bahkan bakteria yang tumbuh dalam kaviti juga boleh menyebabkan penyakit gusi.

Tahap bakteria yang meningkat pada mulut boleh mengakibatkan peningkatan tahap bakteria di kawasan lain pada badan.

 Tindak balas badan

Apabila badan melawan jangkitan (umumnya, kerosakan gigi juga dianggap sebagai 1 jangkitan), tindak balas imunologi badan mungkin berlaku secara berlebihan.

Ia seterusnya menyebabkan
sistem kekebalan badan akan menyerang sel-sel sihat
 dan tidak berbahaya seperti sel sperma yang sedang berkembang.

 Risiko kemandulan

Terdapat kemungkinan masalah kebersihan gigi dan mulut yang lemah sebagai faktor risiko penyebab kemandulan.

Sebagai contoh, individu yang merokok berisiko lebih tinggi untuk terkena penyakit periodontal. Bahkan merokok juga memberikan kesan negatif terhadap kemandulan.

Kesuburan bagi wanita

Terdapat 1 hipotesis mengaitkan kesihatan mulut yang lemah dengan tahap kesuburan wanita, iaitu hubungan imunologi.

Ia sama seperti teori masalah kesuburan lelaki dan penyakit periodontal. Kesan penyakit periodontal ini akan menyebabkan
sistem imun
 menjadi terlalu reaktif.

Mungkin juga
sistem imun
 yang terlalu reaktif mendedahkan risiko untuk terkena penyakit periodontal.

Terdapat kajian mengenai hubung kait antara imunologi pembiakan dengan sistem imun badan dan bagaimana ia bertindak balas terdapat implantasi dan perkembangan embrio.

Wanita dengan sistem imun yang terlalu reaktif didapati berisiko tinggi untuk mengalami kemandulan,
keguguran
 dan kegagalan
implantasi embrio semasa rawatan IVF
.

Punca biasa ketidaksuburan wanita seperti
endometriosis
 dan PCOS, dikaitkan dengan peningkatan risiko penyakit periodontal.

Ini menunjukkan bahawa sesuatu mengenai PCOS boleh menjadi punca terdedahnya kepada risiko penyakit gusi.

Utamakan penjagaan gigi

Sama ada tahap kesuburan adalah faktor risiko kepada penyakit periodontal atau sebaliknya, anda sangat disarankan untuk menjaga kesihatan mulut dan gigi.

Menjaga kebersihan oral pastinya membolehkan anda mempunyai peluang lebih besar untuk memiliki zuriat.


4 Punca Sakit Kepala Semasa Berpuasa Dan Cara Mengatasinya

Banyak orang yang berpuasa di bulan Ramadan mengaku mengalami sakit kepala ketika puasa. Ada juga orang yang baru merasakan sakit kepala yang berulang semasa berpuasa.

Sebenarnya, apakah punca sakit kepala pada bulan Ramadan? Bagaimana
cara menghilangkan sakit kepala
 agar puasa tetap lancar? Jangan bimbang, sakit kepala ketika puasa boleh diatasi dengan mudah. Sila baca selanjutnya.

Untuk mendapatkan lebih banyak info tentang Sistem Saraf & Otak, sila dapatkannya
di sini
.

Punca sakit kepala semasa berpuasa

Bagi setiap orang, punca sakit kepala ketika puasa
adalah berbeza-beza
. Ini bergantung kepada keadaan fizikal anda dan tahap sakit kepala yang dirasakan. Berikut adalah empat kemungkinan yang ada.

1. Dehidrasi semasa berpuasa

Bila anda tak minum banyak air ketika berbuka puasa sehingga sahur,
anda berisiko mengalami dehidrasi.

Dehidrasi atau kekurangan air menyebabkan isi padu otak mengecut dan tidak mendapatkan oksigen yang cukup. Akibatnya, selaput otak menghantar isyarat rasa sakit ke seluruh bahagian otak.

Simptom dehidrasi selain sakit kepala adalah letih, otot kejang,
sukar menumpukan perhatian
, air kencing berwarna pekat atau gelap, serta
kulit sangat kering hingga bersisik atau mengelupas.

2. Hipoglisemia

Hipoglikemia adalah keadaan kesihatan
di mana paras glukosa
 (gula) darah di dalam badan anda menurun secara drastik.

Gula sangat diperlukan oleh otak sebagai sumber tenaga untuk berfungsi seperti biasa. Maka, apabila anda tidak makan atau minum apa-apa selama berjam-jam, tubuh yang kekurangan glukosa tak boleh mengepam darah ke otak.

Hal ini menyebabkan anda sakit kepala ketika puasa, rasa pusing, mual, dan fikiran jadi bercelaru. Jika tidak segera ditangani, ia boleh
menyebabkan pengsan atau tidak sedar diri.

3. “Ketagih” kafein

Adakah anda mengalami ketagihan kafein? Jika anda
tidak boleh melalui sehari sahaja tanpa beberapa cawan kopi
, sakit kepala semasa berpuasa mungkin disebabkan oleh simptom putus kafein.

Semasa berpuasa, anda tentu tidak boleh minum kopi seperti biasa atau bahkan anda tidak minum kopi sama sekali. Anda berisiko mengalami simptom putus kafein.

Simptomnya antara lain adalah sakit kepala, letih, mual, cemas, gelisah, sukar menumpukan perhatian.
Simptom putus kafein
 boleh berlangsung bermula dari seharian penuh hingga dua bulan. Bergantung kepada kekerapan anda mengambil minuman berkafein.

4. Perubahan pola tidur

Di bulan Ramadan, anda mungkin
mengalami perubahan pola tidur
 kerana harus bangun lebih pagi untuk sahur. Akibatnya, anda mungkin mendapatkan kurang tidur atau jam biologi berubah. Hal ini berisiko menyebabkan sakit kepala ketika puasa.

Ini adalah kerana, kajian dari
Missouri State University
 membuktikan bahawa kurang tidur akan meningkatkan pengeluaran protein jenis tertentu di dalam otak. Protein ini mencetuskan reaksi saraf yang menjadi punca sakit kepala.

Cara m
enghilangkan sakit kepala ketika puasa

Sakit kepala semasa puasa tentu sangat mengganggu. Namun, jangan bimbang. Berikut adalah tip meredakan sakit kepala yang selamat semasa berpuasa.

1. Lakukan urutan ringan

Mengurut wajah dan kepala
 anda boleh membantu meringankan rasa sakit. Mulakan dengan membuat gerakan melingkar dengan jari, dari kedua-dua tulang pipi anda.

Kemudian perlahan-lahan gerakkan jari ke atas, iaitu di sisi luar kedua-dua mata anda. Teruskan sehingga jari-jari anda bertemu di bahagian tengah dahi.

Baca juga:

Info Lengkap Mengenai Sakit Kepala: Kenali Jenis, Punca & Rawatan

Nak Rawat Sakit Kepala Semasa Hamil? Kenal Pasti Puncanya Sebab Ia Berbeza Ikut Trimester

2. Kompres sejuk

Sering sakit kepala ketika puasa? Sediakan ais batu dan bungkuskannya di dalam kain lembut.

Kemudian letakkan kompres sejuk tersebut di bahagian kepala yang sakit. Menurut seorang doktor saraf dari
Michigan Headache Clinic,
 Dr. Edmund Messina, kompres sejuk boleh membantu meredakan keradangan saraf atau pembuluh darah di dalam otak.

3. Cahaya yang terlalu terang punca sakit kepala ketika puasa

Cahaya dari komputer
 atau tingkap yang terlalu terang boleh membuatkan mata letih sehingga kepala semakin sakit.

Mungkin ramai yang tidak tahu bahawa ini boleh menjadi punca sakit kepala. Jadi, elakkan cahaya yang terlalu terang. Anda boleh menutup tirai atau menurunkan kontras cahaya di skrin komputer atau
telefon pintar
anda.


Ini Tanda Si Kembar Sihat Membesar Pada Trimester Ke-3, Barulah Tenang Hati Ibu

Apa perasaan memasuki
trimester ketiga
 sebagai ibu hamil bayi kembar? Pastinya lebih berdebar. Ingin tahu perkembangan bayi kembar pada tempoh ini?

Untuk mendapatkan lebih banyak info tentang Kehamilan, sila dapatkannya
di sini.

Perkembangan bayi kembar trimester ketiga

Memasuki
trimester ketiga
 ini dengan hamil bayi kembar,
bakal ibu
 akan mudah penat.

Pemeriksaan pranatal
 juga akan menjadi lebih kerap pada trimester ini, sama ada setiap minggu atau 2 kali dalam seminggu.

Segalanya bergantung kepada tahap kesihatan ibu dan bayi dalam kandungan.

Hamil bayi kembar minggu 28 & 29

Pada minggu ke-28 ini berat median bayi dianggarkan sekitar 1.19 kg.

Si kembar anda juga mungkin dapat merasakan saringan cahaya daripada luar seiring
perkembangan penglihatan
 mereka.

Mata anak-anak ibu juga telah tumbuh bulu mata dan mereka boleh berkelip!

Pada minggu ke-29, anggaran berat median bayi adalah 1.36 kg.

Ibu hamil bayi kembar harus mengetahui anak sedang dalam proses perkembangan otak. Begitu juga dengan saiz kepala bagi memberi ruang untuk perkembangan tersebut.

Perkembangan bayi kembar yang lain adalah paru-paru dan otot mereka sedang bekerja keras untuk dapat berfungsi dengan baik di
luar rahim ibu
 nanti.

Minggu 30 & 31

Minggu ke-30 ini, berat median bayi adalah pada sekitar 1.53 kg.

Setiap kantung bayi kembar anda dipenuhi banyak
air ketuban
 – lebih kurang 1 ½  gelas.

Namun jumlah ini akan berkurangan apabila bayi semakin membesar dan memerlukan lebih banyak ruang
dalam rahim
.

Memasuki minggu ke-31 pula, anggaran berat median bayi pada 1.73 kg.

Untuk pengetahuan ibu, tubuh bayi anda semakin berisi. Ini di mana lapisan lemak mula terkumpul di bawah kulit, mengisi lengan dan kaki mereka.

Si kembar juga kini boleh memusingkan kepalanya dari 1 sisi ke sisi lain.

Minggu 32 & 33 perkembangan bayi kembar

Berat median bayi kembar pada minggu ke-32 hampir mencecah 2 kg, iaitu 1.92 kg.

Ibu jangan terkejut, kerana
berat anda mungkin bertambah lebih cepat
, sekitar 500 gram seminggu!

Separuh berat akan terus kepada bayi. Mereka akan menambah ⅓ hingga separuh
berat kelahiran
 dalam tempoh 6 minggu ini sebagai persediaan untuk kehidupan di dunia baharu.

Pada kehamilan mencecah 33 minggu, berat median bayi adalah sekitar 2.09 kg.

Bahagian tengkorak masih lembut serta fleksibel untuk membolehkan mereka berpusing dan menghala kepala ke
saluran kelahiran
.

Minggu 34 & 35

Minggu ke-34 ini mencatatkan berat median bayi pada sekitar 2.3 kg.

Proses perkembangan berlaku melibatkan sistem saraf pusat dan juga paru-paru mereka.

Sekiranya
anak dilahirkan
 sebagai
bayi pramatang
 pada usia 34 hingga 37 minggu ini, mereka dipercayai tidak akan berdepan sebarang masalah kesihatan pada jangka masa panjang.

Di usia kehamilan ke- 35 minggu, bayi mencapai berat median 2.5 kg.

Buah pinggang mereka kini telah berkembang sepenuhnya dan hati sudah dapat menyingkirkan bahan buangan.

Minggu 36 & 37 perkembangan bayi kembar

Pada minggu ke-36 ini, anggaran berat median bayi adalah pada 2.66 kg. Berat ini akan bertambah, sekitar 500 gram sehari!

Kebanyakan rambut lanugo pada bayi sudah gugur semuanya, bersama vernix caseosa – lapisan putih pada kulit bayi.

Pada minggu ke-37 kehamilan pula, berat median dianggarkan pada 2.86 kg.

Di waktu ini, anda boleh bersalin
 pada bila-bila masa.

Ini kerana
bayi dianggap sebagai cukup bulan
apabila mencecah usia 37 minggu dan bermaksud risiko untuk masuk
Unit Rawatan Rapi Neonatal (NICU
) boleh dielakkan, syukur!

Baca juga:

Minggu 38 & 39 perkembangan bayi kembar

Ingin tahu warna mata bayi anda?

Umumnya, pada minggu ke-38 ini iris mata si kembar masih tidak berpigmen sepenuhnya.

Sebagai contoh, mereka boleh dilahirkan dengan mata biru dan berubah warna lebih gelap sekitar usia setahun.

Pada minggu terakhir
tempoh kehamilan
, otak bayi akan berkembang dengan cepat dan berterusan untuk 3 tahun pertama kehidupannya nanti.

Tip ibu hamil bayi kembar untuk trimester ketiga

Berikut adalah beberapa perkara boleh dicuba:

Elakkan berdiri atau duduk terlalu lama untuk cegah
kaki bengkak

Ibu hamil bayi kembar boleh bersenam dan kekal aktif sekiranya boleh dan dibenarkan doktor.
Senaman Kegel amat baik untuk diamalkan
!

Pakai pendakap pada pergelangan tangan jika mengalami
sindrom carpal tunnel

Amalkan pengambilan saiz hidangan kecil tetapi kerap untuk mencegah perut kembung

Makan dengan perlahan dan hindari makanan pedas untuk elak
pedih ulu hati

Tinggikan bantal di kepala untuk melawan pedih ulu hati dan letakkan juga bantal pada bahagian lutut bagi mengurangkan sakit belakang serta bengkak kaki

Rajinkan diri untuk meletakkan minyak atau losyen pada perut. Ini bagi mengelak tanda regangan yang teruk

Perkembangan bayi kembar: Tempoh kehamilan normal

Kalau anda pernah melalui kehamilan tunggal sebelum ini, pastinya wujud pertanyaan kenapa jika hamil kembar sehingga minggu ke 39, sahaja?

Amnya, tempoh sesuai untuk ibu hamil bayi kembar bersalin adalah pada minggu ke-37 hingga 38.

Penting untuk mengelakkan kehamilan melebihi usia 38 minggu kerana wujud risiko pada ibu dan bayi seperti
rahim pecah
.


Ujian Pap

Apakah ujian Pap? Mengapa dan siapa yang memerlukannya? Artikel ini akan memberikan maklumat lanjut mengenai hal ini.

Apakah itu ujian Pap?

Pap smear atau lebih dikenali sebagai ujian Pap adalah prosedur pemeriksaan untuk mengetahui sama ada anda mempunyai kanser serviks atau tidak. Untuk lebih spesifik, ia mengesan kewujudan sel-sel pramatang atau kanser yang berlaku di serviks – pada bahagian pembukaan uterus. Semasa membuat ujian Pap, doktor akan ‘mengikis’ atau mengambil sedikit sel-sel dari serviks anda dan akan mengujinya untuk pertumbuhan yang tidak normal.

Sebab perlu lakukan ujian

Sama ada lelaki mahupun wanita boleh mendapat jangkitan
HPV
 (Human Papillomavirus)
melalui hubungan seks. Bagi individu yang aktif secara seksual adalah amat berisiko untuk dijangkiti HPV dan melakukan ujian Pap adalah amat penting, sekurang-kurangnya setiap 3 tahun sekali.

Ujian Pap tidak boleh digunakan untuk mengesan jangkitan menular seksual lain. Namun, kadang-kadang, ia dapat mengesan pertumbuhan sel yang boleh menyebabkan kanser lain.

Siapa perlu lakukan ujian?

Kebiasaanya individu yang mencapai usia 21 tahun perlu menjalani ujian Pap.

Sekiranya anda HIV positif atau mempunyai sistem imunisasi badan yang lemah akibat kemoterapi atau pemindahan organ, doktor boleh memberikan lebih banyak ujian kepada anda kerana terdapat risiko tinggi untuk mendapat jangkitan dan kanser.

Untuk individu berusia 30 tahun dan telah menjalani ujian ini yang normal 3 kali berturut-turut, boleh mendapatkan pandangan doktor sama ada anda boleh mendapatkan satu ujian untuk setiap 5 tahun jika ujian digabungkan dengan pemeriksaan HPV.

Wanita yang berusia lebih 65 tahun dengan sejarah ujian Pap yang normal, boleh berhenti menjalani ujian ini pada masa hadapan.

Walaupun anda menjalani hubungan monogami, iaitu hubungan seks dengan hanya satu pasangan, anda masih perlu menjalani ujian Pap kerana HPV
boleh menjadi tidak aktif untuk satu tempoh masa yang lama dan kemudian menjadi aktif secara tiba-tiba.

Keputusan ujian

Selepas mengambil ujian, hasil yang diperolehi boleh menjadi normal atau tidak normal. Jika keputusan anda adalah normal, anda mungkin tidak perlu melakukan ujian ini selama 3 tahun lagi.

Namun jika sebaliknya, itu tidak bermakna anda mempunyai kanser. Ia menunjukkan terdapat sel-sel tidak normal di serviks anda dan beberapanya boleh menjadi kanser. Bergantung kepada hasil ujian anda, doktor mungkin akan mencadangkan untuk mengambil beberapa ujian lain untuk memberikan diagnosis lanjut.

Pap smear adalah tepat dan jitu, malah ujian ini akan mengurangkan risiko untuk mendapat penyakit kanser serviks sebanyak 80 peratus. Seperti kebanyakan ujian kesihatan yang lain, prosedur ujian ini mungkin mendatangkan ketidakselesaan, bagaimana pun, rasa tidak selesa itu boleh membantu mengesan sebarang perkara tidak normal dalam badan anda.

Individu dewasa, terutama mereka yang berusia lebih 21 tahun dan ke atas perlu mendapatkan ujian ini secara teratur kerana dapat mengesan penyakit tertentu yang memerlukan rawatan segera.

Jika anda mempunyai kebimbangan atau pertanyaan, sila berjumpa doktor anda untuk mendapatkan nasihat perubatan, diagnosis dan pemeriksaan lanjut.


Bagaimanakah Mengelakkan Peningkatan Kalori Apabila Menghidapi Hipertensi

Kalori boleh meningkat seiring dengan peningkatan berat badan tanpa anda sedari dan anda menyangkakan anda tidak menghadapi sebarang masalah. Kalori yang tersembunyi ini terhasil daripada makanan sihat yang diambil setiap hari.  Di sini terdapat beberapa tips untuk mengurangkan amaun kalori yang anda ambil.

Kawal hidangan makanan!

Banyak kajian menunjukkan bahawa manusia cenderung untuk mengambil makanan dalam jumlah yang lebih banyak apabila makanan dihidangkan dengan jumlah yang besar tidak kira sama ada makanan sihat atau makanan ringan.  Sebagai contoh, sekiranya pinggan yang digunakan besar, kita akan cenderung untuk memenuhkan pinggan tersebut dengan makanan dan melicinkan keseluruhan isinya. Oleh itu, anda perlu perhatikan jumlah makanan yang diambil dan meletakkannya di dalam bekas kecil untuk mengawal amaun kalori.

Makan sebelum keluar

Apabila anda dijemput ke jamuan atau majlis makan, kurangkan makan makanan yang tidak sihat. Anda boleh lakukannya dengan mengambil makanan / snek yang berkhasiat sebelum pergi ke majlis tersebut.  Perkara ini juga boleh membantu untuk menstabilkan gula dalam darah.

Mulakan dengan sup

Sup panas yang diambil sebagai pembuka selera akan memenuhkan perut dan membuat anda terasa kenyang lebih awal sebelum anda makan hidangan utama yang berkalori tinggi. Sup yang dibuat sendiri lebih disarankan kerana anda boleh menentukan kandungan sup tersebut.

Minum lebih banyak air

Air sangat penting untuk tubuh badan anda berfungsi dengan efektif. Ia 100% semulajadi dengan sifar kalori, yang akan membuatkan anda lebih kenyang sebelum makan, sekaligus mengurangkan makanan yang diambil. Selain air kosong, teh hijau juga pilihan yang baik.

Hindarkan makanan daripada pandangan

Sekiranya makanan diletakkan dekat dengan pandangan, walaupun fikiran anda tidak memberikan perhatian kepada makanan tersebut, minda separa sedar akan memainkan peranannya dan membuatkan anda mengidam. Jangan biarkan mata anda liar mencari makanan.

Kurangkan pengambilan soda (walaupun diet soda)

Soda adalah tidak baik untuk kesihatan, walaupun minuman diet soda.  Mengambil minuman soda membuatkan kita mengambil lebih banyak benda manis (yang berkalori tinggi) sepanjang hari.

Makan dengan perlahan

Organ perut mengambil masa untuk memberitahu diri anda yang ia sudah penuh. Ramai orang terasa kembung perut selepas 15-20 minit makan hidangan yang besar. Hal ini terjadi apabila mereka makan terlalu banyak dan cepat sehinggakan perut anda tidak sempat untuk menghantar isyarat bahawa ia sudah penuh. Makan dengan perlahan-lahan boleh membantu  mengurangkan beratus-ratus kalori ekstra yang diambil.

Elakkan makan “on-the-go”

Perkara ini sukar untuk dielakkan terutamanya apabila anda melakukan perjalanan yang tidak dirancang. Ia akan menyebabkan anda mengambil beratus-ratus kalori ekstra. Rancang dan atur perjalanan anda,termasuklah makanan yang akan dimakan sepanjang perjalanan

Amalkan tip-tip di atas untuk meminimakan pengambilan kalori.


Meneroka Peluang Buat Pesakit Buah Pinggang

Apakah wujud peluang buat pesakit buah pinggang untuk mendapat fasiliti rawatan terkini di Malaysia? Baca selanjutnya untuk jawapan.

Untuk mendapatkan lebih banyak info tentang Urologi, sila dapatkannya
di sini.

Jumlah pesakit buah pinggang di Malaysia

Malaysia mencatatkan jumlah individu yang menghidap
buah pinggang kronik (CKD)
 yang tinggi iaitu 15.5% daripada seluruh populasi.

Jumlah pesakit yang memerlukan dialisis sebagai rawatan kepada masalah buah pinggang pula ialah sebanyak 40,000 dan dijangka mencecah sehingga 106,249 menjelang tahun 2040.

Angka yang besar ini meletakkan Malaysia sebagai negara dengan kadar rawatan dialisis ke-7 paling tinggi di dunia.

Sumber yang mencukupi harus disediakan untuk menampung keperluan pesakit buah pinggang

Yayasan Buah Pinggang Kebangsaan (NKF)
 telah menjadi tuan rumah kepada Mesyuarat Dialisis Tahunan 2018 (ADM) ke-15 yang diadakan di Kuala Lumpur.

Dengan tema
‘Exploring the Possibilities’
, acara ini bertujuan meneroka peluang yang ada buat pesakit melalui kajian dan rawatan terkini untuk mencapai hasil terbaik buat pesakit, penjaga, dan staf kesihatan.

Sebanyak 500 delegasi daripada industri kesihatan telah melibatkan diri dalam acara berkenaan.

Pengerusi Jawatankuasa Penganjur Mesyuarat Dialisis Tahunan 2018 (ADM), Dr Thiruventiran Thilaganathan yang bercakap semasa acara pembukaan menyampaikan kepentingan menyediakan sumber yang mencukupi demi memenuhi keperluan klinikal,
emosi
, psikologi, dan sosial pesakit.

Diabetes punca utama CKD, kesedaran masyarakat masih rendah

Punca utama kepada penyakit buah pinggang kronik (CKD) di Malaysia ialah
kencing manis
, terutamanya dalam kalangan pesakit yang tidak mengawal
gula dalam darah
 dengan baik melalui rawatan dan gaya hidup sihat.

Baca juga:

Apa yang lebih membimbangkan ialah kesedaran dalam kalangan masyarakat mengenai penyakit buah pinggang masih rendah. Menurut Laporan Tinjauan Kesihatan dan Morbiditi Kebangsaan 2011, hanya 4 peratus pesakit sedar mengenani diagnosis mereka.

Di samping
 fasiliti dialisis
dan rawatan yang perlu dikembangkan, langkah utama dalam menangani penyakit ini ialah melalui pencegahan.

Usaha memupuk kesedaran ini harus dilakukan dengan kerjasama pelbagai pihak di semua peringkat termasuk kerajaan, pertubuhan bukan kerajaan, dan komuniti masyarakat.

Selain mengamalkan pemakanan dan
gaya hidup sihat
yang menjadi kunci utama kepada pencegahan CKD, akses kepada penjagaan kesihatan untuk diagnosis dan rawatan awal juga perlu diperkasakan.


Teringin Nak Makan Kacang Ketika Hamil, TAPI Boleh Ke? Ini Jawapan Untuk Bakal Ibu

Boleh ke makan kacang ketika hamil atau ada kesannya kepada kandungan? Haish, risau pulak..

Bertenang ya wahai bakal ibu, dalam topik ini, anda akan mengetahui sama ada selamat ataupun tidak jika makan kacang semasa mengandung.

Untuk mendapatkan lebih banyak info tentang Kehamilan, sila dapatkannya
di sini.

Makan kacang ketika hamil

Menurut kajian daripada American Academy of Pediatrics pada tahun 2000,
wanita mengandung perlu mengelak daripada makan kacang
 bagi mencegah daripada mendapat alergi pada bayi mereka.

Kehamilan adalah tempoh di mana anda perlu
berhati-hati dalam memilih makanan
, minuman, tabiat dan juga senaman harian.

Sesetengah wanita mengandung bimbang jika makanan yang mereka ambil boleh memberikan kesan buruk kepada bayi dalam kandungan.

Walau bagaimanapun,
 kita tidak boleh nafikan manfaat pada kacang tanah
.

Jangan pandang ringan pada masalah alahan kacang

Alahan kepada kacang adalah salah satu jenis
alahan makanan yang biasa dialami.

Simptom-simptomnya termasuklah kejang perut, loya, rasa sukar bernafas, bengkak pada lidah, gatal, rasa menyengat dalam mulut, atau
anaphylaxis
.

Anafilaksis ialah r
eaksi yang paling teruk kerana ia boleh membawa kepada penurunan dalam tekanan darah manusia.

Kemudian, laluan udara anda akan rasa terjerut, kadar jantung meningkat dan nadi akan menjadi semakin lemah.

Jika anda ada alahan terhadap kacang,
anda perlu berhati-hati sebelum makan sebarang jenis makanan yang mengandungi kacang
 kerana ia boleh membahayakan kandungan anda.

Pelbagai jenis makanan yang mengandungi kacang seperti produk coklat, makanan Asia, bijirin, bar granola, dan makanan lain yang dihasilkan di tempat yang sama dengan produk kacang.

Bolehkah ibu hamil makan kacang ketika hamil?

Meskipun begitu, jika anda tidak ada alahan pada kacang, ini adalah berita baik untuk anda.

Kacang mengandungi banyak khasiat, lebih daripada yang anda fikirkan.
Kacang mengandungi folat dan protein.

Menurut beberapa kajian, folat dan asid folik diketahui dapat mencegah kecacatan kelahiran, terutama dalam otak dan tulang belakang (spina).

Selain itu, protein memainkan peranan penting dalam
tumbesaran bayi semasa trimester kedua dan ketiga.

Walau bagaimanapun, semasa kehamilan, deria bau dan rasa anda akan berubah.

Jika anda tidak boleh bau kacang semasa hamil,
anda masih boleh mencari makanan lain yang turut mengandungi protein dan folat.

Sementara itu, wanita mengandung yang tidak mempunyai alahan untuk makan kacang 5 kali seminggu atau lebih adalah kurang cenderung mendapat bayi yang mengalami alahan kacang.

Kajian ini menunjukkan jika
ibu memperkenalkan makanan pejal lebih awal boleh membantu membina toleransi makanan kepada bayi
, sekali gus merendahkan risiko mendapat alahan.

Selain itu, jika anda mempunyai sejarah keluarga alergi, bayi anda mungkin berisiko tinggi mendapat alahan.

Oleh itu, sebelum mengambil sebarang produk atau makan kacang ketika hamil, dapatkan konsultasi daripada doktor anda dahulu untuk memastikan anda dan bayi selamat.


Perkara yang Perlu Anda Lakukan Sebelum Melancong

Mengembara adalah masa yang baik untuk lari daripada kesibukan kehidupan harian. Pada masa kini ramai yang memilih untuk bercuti ke luar negara untuk melihat dunia dan belajar tentang budaya baru, masyarakat baru dan cara hidup baru. Walau bagaimanapun, melancong ke luar negara boleh mendedahkan anda kepada beberapa penyakit yang menghalang anda daripada menikmati perjalanan. Pastikan anda beberapa persediaan kesihatan sebelum memulakan perjalanan.

Vaksinasi

Sebelum berjalan melepasi sempadan negara anda, adalah lebih baik untuk mengambil suntikan vaksin. Vaksin ini boleh membantu mencegah sesetengah penyakit serius yang berkaitan dengan perjalanan anda. Bergantung kepada beberapa faktor tertentu seperti status kesihatan, sejarah vaksinasi, negara yang akan anda lawati, panjang perjalanan, dan lain-lain, anda perlukan vaksin tertentu.

Anda hanya akan disyorkan sebahagian daripada vaksin rutin seperti:

Hepatitis (A, B);

Difteria, tetanus, pertussis (DTP);

Haemophilus influenzae jenis b (Hib);

Campak, beguk, rubella (MMR);

Polio (IPV).

Sementara itu, vaksin berikut, yang bukan berada dalam senarai vaksin rutin orang dewasa, diperlukan jika anda mengembara ke negara-negara tertentu.

Kepialu dan demam paratifoid;

Penyakit meningokokal;

Demam kuning;

Rabies;

Ensefalitis Jepun.

Ketahui Perancangan Perjalanan anda

Adalah penting untuk mempunyai seberapa banyak maklumat tentang perancangan perjalanan anda disebabkan penyakit tertentu boleh wujud di banyak tempat di dalam negara mahupun sempadan. Sama ada anda pergi bersendirian atau dalam lawatan kumpulan, anda perlu mengetahui tentang rancangan perjalanan anda. Maklumat di bawah perlu diambil kira.

Tempat-tempat yang akan anda  lawati, termasuk lokasi tertentu daripada tempat-tempat di negara ini (kawasan bandar atau luar bandar);

Tempoh perjalanan anda;

Musim dan cuaca keadaan tempat

Keadaan penginapan anda (pendingin hawa, khemah terbuka, bilik, dan lain-lain);

Jenis-jenis makanan di tempat yang akan anda lawati;

Aktiviti yang akan anda sertai.

Selain itu, adalah dinasihatkan untuk menyimpan maklumat nombor untuk dihubungi daripada beberapa pejabat seperti kedutaan dan konsulat negara anda di tempat yang akan anda pergi jika berlaku situasi mendesak.

Rujuk pakar kesihatan pelancongan

Pakar kesihatan pelancongan; doktor atau jururawat yang mempunyai latihan khas dalam pelancongan dan ubat-ubatan tropika. Mereka bekerja di klinik perubatan pelancongan di mana anda boleh mengambil perundingan pra-perjalanan dan vaksinasi. Melawat klinik jenis ini sebelum melancong banyak faedahnya berbanding klinik kesihatan umum kerana:

Mereka memberi tumpuan kepada perjalanan ke luar negeri, yang akan memastikan anda mendapat semua imunisasi dan maklumat yang perlu;

Anda dibekalkan dengan preskripsi penting yang anda perlukan.

Mereka memaklumkan maklumat terkini mengenai penyakit berjangkit dan penyakit di tempat yang akan anda lawat;

Mereka membantu anda untuk mengelakkan ubat-ubatan dan vaksinasi yang tidak diperlukan ;

Nasihat kesihatan selepas perjalanan, perundingan, penjagaan kesihatan disediakan untuk anda.

Untuk menikmati setiap detik perjalanan anda sepenuhnya, anda juga perlu mengambil berat tentang kebersihan asas sebagai langkah pencegahan.


Ada Apa Dengan Safron?

Safron adalah rempah yang paling mahal di dunia. 1 paun atau 450 gram safron mungkin berharga antara 500 hingga 5,000 US dollar. Safron dituai dengan tangan daripada bunga Crocus sativus yang hanya berputik sewaktu Oktober dan November. Tumbuhan yang banyak tumbuh di Timur Tengah dan Eropah ini mengambil masa 3 tahun untuk menghasilkan bunga.

Di samping kesukaran menuai safron, herba ini turut mempunyai pelbagai manfaat kesihatan yang menjadikannya sangat bernilai. Berikut adalah beberapa manfaat kesihatan daripada safron:

1. Antioksidan yang kuat

Safron mengandungi pelbagai jenis sebatian tumbuhan yang bertindak sebagai antioksidan – molekul yang melindungi sel anda daripada radikal bebas dan tekanan oksidatif. Antara antioksidan yang terkandung dalamnya termasuklah crocin, crocetin, safranal, dan kaempferol.

Crocin dan crocetin adalah pigmen karotenoid yang memberikannya warna merah. Kedua-dua sebatian ini mungkin mempunyai sifat antidepresan, melindungi sel-sel otak daripada kerosakan, keradangan, di samping mengurangkan selera makan dan membantu mengurangkan berat badan.

Safranal memberikan rasa dan aromanya yang unik. Penyelidikan menunjukkan bahawa ia boleh membantu meningkatkan mood, ingatan, dan keupayaan pembelajaran, serta melindungi sel-sel otak anda daripada tekanan oksidatif.

Terakhir, kaempferol ditemui pada kelopak bunga ini. Bahan ini dikaitkan dengan manfaat kesihatan, seperti mengurangkan keradangan, sifat antikanser, dan aktiviti antidepresan.

2. Boleh meningkatkan mood dan merawat simptom kemurungan

Warna herba ini bukan sahaja akan menyerlahkan makanan, tetapi ia juga dapat menceriakan mood anda. Dalam sebuah perbandingan kajian, suplemen safron didapati boleh membantu merawat simptom kemurungan tahap ringan hingga sederhana.

Kajian lain mendapati bahawa mengambil 30 mg safron setiap hari adalah sama berkesan dengan Fluoxetine, Imipramine, dan Citalopram – rawatan konvensional untuk kemurungan.

3. Boleh membantu melawan kanser

Disebabkan kandungan antioksidan yang tinggi, safron membantu meneutralkan radikal bebas yang berbahaya. Kerosakan radikal bebas telah dikaitkan dengan penyakit kronik, seperti kanser.

Dalam kajian tabung uji, herba ini terbukti secara selektif membunuh sel-sel kanser kolon atau menekan pertumbuhan mereka, tanpa menjejaskan sel normal.

Kesan ini juga berlaku untuk kulit, sumsum tulang, prostat, paru-paru, payudara, serviks, dan beberapa sel kanser lain.

Lebih-lebih lagi, kajian-ujian tiub telah mendapati bahawa crocin – kandungan antioksidan utamanya – boleh membuat sel-sel kanser lebih sensitif terhadap ubat-ubatan kemoterapi. Pun begitu, lebih banyak kajian diperlukan untuk mengenal pasti fungsi antikansernya.

4. Boleh mengurangkan simptom PMS

Sindrom Prahaid (PMS) adalah istilah yang menggambarkan gejala fizikal, emosi, dan psikologi yang berlaku sebelum permulaan tempoh haid. Kajian menunjukkan bahawa safron boleh membantu merawat gejala PMS.

Pada wanita 20-45 tahun, mengambil 30 mg safron setiap hari adalah lebih berkesan daripada plasebo untuk merawat gejala PMS, seperti rasa marah, sakit kepala, nafsu makan, dan rasa sakit.

Satu lagi kajian mendapati bahawa menghidu baunya selama 20 minit membantu mengurangkan gejala PMS seperti kebimbangan dan menurunkan tahap hormon stres, kortisol.

5. Boleh bertindak sebagai afrodisiak

Afrodisiak adalah makanan atau suplemen yang membantu meningkatkan libido atau nafsu syahwat anda.

Kajian telah menunjukkan bahawa herba ini mungkin mempunyai sifat afrodisiak – terutama pada orang yang mengambil antidepresan.

Sebagai contoh, mengambil 30 mg safron setiap hari selama empat minggu didapati meningkatkan ereksi lelaki yang mempunyai masalah ereksi disebabkan pengambilan ubat antidepresan.

Sementara dalam wanita yang rendah nafsu seks disebabkan pengambilan ubat antidepresan, pengambilan safron 30 mg setiap hari selama empat minggu didapati mengurangkan kesakitan disebabkan seks dan meningkatkan nafsu seks dan kelembapan faraj.

Selain manfaat yang disebutkan, safron juga mungkin bermanfaat untuk kesihatan jantung, merendahkan kadar gula dalam darah serta berfaedah untuk penglihatan dan memori.

Hello Health Group
 tidak menyediakan nasihat perubatan, diagnosis, atau rawatan.


Total Serum Protein (Ujian)

Definisi

Apa itu Ujian Total Serum Protein?

Ujian total serum protein memeriksa berapa banyak protein albumin dan globulin dalam tubuh anda.

Albumin kebanyakannya didapati dalam hati. Fungsinya termasuk memastikan darah mengalir dengan betul dalam saluran darah, membantu membawa ubat tertentu dan bahan lain melalui darah dan memainkan peranan penting dalam pertumbuhan dan rawatan tisu.

Globulin terbentuk daripada pelbagai jenis protein yang dipanggil alfa, beta, dan gama. Sistem hati atau sistem imun boleh membuat globulin. Sesetengah globulin mengikat dengan hemoglobin. Fungsi globulin adalah untuk mengangkut logam, seperti besi, dalam darah dan membantu dalam melawan jangkitan. Elektroforesis protein serum boleh membantu memisahkan serum globulin ke dalam beberapa kumpulan kecil.

Nilai protein, albumin, dan globulin total biasanya dipisahkan dalam ujian untuk  laporan total protein serum. Dalam sesetengah kes, doktor boleh mengambil kira jenis globulin lain (seperti alpha-1 globulin).

Mengapa ujian Total serum protein dilakukan?

Apabila pembekal penjagaan kesihatan anda mengesyaki bahawa anda mempunyai simptom masalah pemakanan, penyakit buah pinggang atau penyakit hati, ujian ini sangat disyorkan.

Dalam kes-kes keputusan total protein tidak normal, lebih banyak ujian sering diarahkan untuk mencari penyebab sebenar masalah.

Perkara yang perlu diketahui

Apakah perkara yang perlu saya ketahui sebelum menjalani ujian Total serum protein?

Elektroforesis protein serum adalah ujian untuk mengkaji kumpulan protein tertentu dalam darah. Ujian ini biasanya digunakan sekiranya anda mempunyai keputusan abnormal daripada ujian globulin.

Hati yang rosak tidak dapat menghasilkan protein. Simptom-simptom penurunan paras serum boleh kelihatan selepas dua minggu kerana protein yang dihasilkan sebelum ini boleh tinggal di dalam darah selama 12 hingga 18 hari. Oleh itu, perjalanan penyakit tertentu boleh diramalkan dari keupayaan hati untuk menghasilkan protein.

Karbohidrat dan lemak disimpan di dalam badan walhal protein tidak disimpan di dalam badan. Ini adalah proses untuk membuat protein baru, hormon, enzim dan sebatian lain yang diperlukan oleh tubuh secara berterusan kerana protein secara berterusan diuraikan (mengalami proses metabolisme) menjadi asid amino.

Protein juga boleh diukur dalam air kencing.

Ketahui apa yang berlaku

Apakah persediaan yang perlu dilakukan sebelum menjalani ujian Total serum protein?

Bincangkan dengan teliti dengan doktor anda mengenai setiap aspek keadaan kesihatan anda atau ubat-ubatan yang anda ambil atau minuman dan makanan yang perlu dielakkan sebelum menjalani ujian untuk mendapat hasil yang terbaik. Secara amnya, tidak ada persediaan khas untuk ujian standard.

Ubat-ubatan yang boleh menjejaskan keputusan ujian termasuk:

Ubat Steroid;

Ubat Androgen;

Ubat Kortikosteroid;

Dextran;

Hormon tumbesaran;

Insulin;

Phenazopyridine;

Progesteron;

Ion amonium;

Estrogen;

Ubat perancang kehamilan

Apa yang berlaku semasa ujian Total serum protein?

Profesional kesihatan yang mengambil sampel darah akan:

Balut jalur elastik di sekitar lengan atas anda untuk menghentikan aliran darah. Ini akan menjadikan urat di bawah tali lebih besar supaya lebih mudah untuk memasukkan jarum ke dalam urat;

Bersihkan kawasan yang akan dicucuk dengan alkohol;

Masukkan jarum ke dalam urat. Lebih daripada satu batang jarum mungkin diperlukan;

Pasang tiub ke jarum untuk diisi dengan darah;

Keluarkan tali dari lengan anda apabila darah yang cukup dikumpulkan;

Letakkan kain kasa atau bola kapas di atas kawasan bekas cucuk jarum apabila jarum dikeluarkan;

Letakkan tekanan di tempat tersebut dan kemudian balutkan dengan pembalut.

Apa yang berlaku setelah ujian Total serum protein dijalankan?

Jalur anjal dibalut pada lengan atas anda. Ia mungkin terasa ketat. Anda mungkin tidak merasakan apa-apa dari jarum, atau anda mungkin merasa seperti sengatan atau seperti dicubit.

Fahami keputusan

Apakah makna keputusan saya?

Nilai biasa

Nilai biasa yang disenaraikan di sini – dipanggil julat rujukan – hanyalah panduan. Laporan makmal anda harus mengandungi julat makmal anda kerana julat ini berbeza mengikut makmal.

Keadaan kesihatan anda dan faktor-faktor lain juga diambil kira untuk menilai keputusan anda. Oleh itu, nilai yang berada di luar nilai normal yang disenaraikan di sini mungkin masih normal untuk anda atau makmal anda.

Total protein serum

Jumlah protein
: 6.4-8.3 gram setiap desiliter (g / dL) atau 64-83 gram seliter (g / L)

Albumin
: 3.5-5.0 g / dL atau 35-50 g / L

Alpha-1 globulin
:
 0.1-0.3 g / dL atau 1-3 g / L

Alpha-2 globulin
:
 0.6-1.0 g / dL atau 6-10 g / L

Beta globulin
:
 0.7-1.1 g / dL atau 7-11 g / L

Nilai yang tidak normal

Nilai yang lebih tinggi daripada biasa mungkin disebabkan oleh:

Keradangan kronik atau jangkitan, termasuk HIV dan hepatitis B atau C;

Mieloma berbilang;

Penyakit Waldenstrom.

Nilai yang lebih rendah daripada biasa mungkin disebabkan oleh:

Agammaglobulinemia;

Pendarahan (hemoraj);

Melecur (teruk);

Glomerulonefritis;

Penyakit hati;

Malserapan;

Malnutrisi;

Sindrom Nefrotik;

Enteropati kehilangan protein

Bergantung kepada makmal dan hospital, julat normal untuk ujian Total serum protein mungkin berbeza-beza. Sila berbincang dengan doktor anda apa-apa soalan yang anda ada mengenai keputusan ujian anda.


'Cyst' Bukan Hanya Terbentuk Di Ovari, Tiub Fallopio Pun Tak Terkecuali! Kenali Sista Paratubal

Sista paratubal, turut dikenali penyakit
cyst
 tiub fallopio, adalah
kantung berisi cairan.
 Kadangkala, ia juga disebut sebagai sista
paraovarian
.

Jenis sista ini terbentuk berhampiran tiub ovari atau fallopio dan tidak akan melekat pada mana-mana organ dalaman.

Ia juga sering kali menghilang dengan sendirinya, atau tidak didiagnosis, justeru kadar pembentukannya masih menjadi tanda tanya.

Penyakit
cyst
kecil, paratubal, paling kerap dilihat menyerang wanita berusia antara 30 dan 40 tahun.

Tambahan itu, sista yang berukuran lebih besar banyak berlaku dalam kalangan kanak-kanak perempuan dan wanita muda.

Berminat untuk tahu lebih lanjut? Teruskan membaca kerana penulis bakal berkongsi antara simptomnya, punca, komplikasi, diagnosis dan opsyen rawatan tersedia!

Untuk mendapatkan lebih banyak info berkenaan Kesihatan Wanita, anda boleh klik
di sini
.

Penyakit
cyst,
apakah tanda & simptomnya?

Penyakit
cyst
 paratubal biasanya berukuran kecil, dengan diameter antara 2 hingga 20 milimeter.

Apabila ia kekal bersaiz kecil, pesakit juga biasanya tidak akan alami sebarang gejala.

Jadi, macam mana nak tahu sama ada anda memiliki sista ini atau tidak?

Doktor mungkin akan menemuinya ketika menjalani pemeriksaan ginekologi atau prosedur pembedahan yang tidak berkaitan.

Pun begitu, sista tiub fallopio yang besar, pecah, atau berpintal
boleh mengakibatkan rasa sakit di pelvis atau perut.

Antara risiko komplikasi & punca masalah
cyst
 paratubal

Komplikasi mungkin berlaku dalam sesetengah kes dan ia berupaya merangkumi kondisi berikut:

Tiub fallopio pecah:
 Tiub
berisiko bocor jika terdapat sista yang sangat besar atau berpintal.

Pendarahan:
 Pendarahan dalaman boleh terjadi sekiranya sista pecah (jarang berlaku).

Tekanan pada organ dalaman:
 Sista ‘raksasa’ (kira-kira berukuran 10 hingga 15 cm) boleh menekan pundi kencing, usus, ginjal atau rahim. Tekanan ini juga boleh memicu
hydronephrosis
 (
pembengkakan buah pinggang
 akibat air kencing berlebihan).

Torsion (twist):

Kadangkala sista akan berpintal pada pedikelnya (struktur nipis yang menghubungkan sista ke badan) menghasilkan kesakitan yang teruk, mual-mual, muntah dan memerlukan pembedahan kecemasan untuk
mengekalkan tiub dan ovari di bahagian yang terjejas.

Di samping itu, sista yang besar boleh menyebabkan pendarahan rahim dan hubungan seksual yang menyakitkan!

Masalah
cyst
 paratubal, apa penyebabnya?

Ketika janin terbentuk, kesemuanya mengandungi struktur embrio yang disebut, saluran
wolffian
. Kawasan embrio ini merupakan tempat
organ seks lelaki terbentuk
.

Sekiranya janin mula membentuk organ seks wanita, salurannya bakal mengecut.

Kadang-kadang, sisa saluran masih kekal dan penyakit
cyst
paratubal mungkin boleh tumbuh dari sisa-sisa ini.

Sista ini juga boleh terbentuk dari sisa saluran
paramesonephrontic
 (
Müllerian
). Ini adalah struktur embrio di mana organ seks wanita tumbuh.

Bagaimanapun, tiada
faktor risiko yang diketahui untuk sista tiub fallopio ini.

Bagaimana penyakit
cyst
paratubal didiagnosis?

Jika anda mengalami rasa sakit pelvis atau perut, tolong segera temui doktor!

Mereka akan memeriksa simptom dan sejarah perubatan anda, pemeriksaan fizikal juga mungkin dijalankan.

Doktor juga boleh melakukan 1 atau lebih ujian diagnostik seperti berikut:

Ultrabunyi pelvis atau perut:
 Ujian pengimejan perubatan ini
menggunakan getaran frekuensi ultrasonik untuk menghantar imej visual dari kawasan pelvis ke skrin komputer

MRI:
 Ujian ini membantu doktor menentukan sama ada ia merupakan sista malignan atau sebaliknya. Ia juga dapat digunakan untuk mengikuti pertumbuhan penyakit
cyst

Ujian darah
:
 Jika sista yang  dimiliki disyaki malignan, doktor boleh menjalankan ujian darah, seperti
complete blood count
 (CBC) dan
tumor marker test

Laparoskopi:
 Sista paratubal boleh kelihatan sama dengan sista ovari pada ultrabunyi, jadi doktor juga boleh mencadangkan ujian pembedahan ini. Laparoskopi diagnostik memerlukan belahan kecil di perut. Doktor juga akan memasukkan tiub dengan kamera video yang kecil pada hujungnya, ke dalam kawasan dibelah. Ini membolehkan doktor
melihat keseluruhan kawasan pelvis anda

Opsyen rawatan

Untuk sista berukuran kecil dan tidak bergejala, doktor mungkin mengesyorkan pendekatan ‘tunggu dan lihat’ terlebih dahulu.

Mereka bakal meminta untuk datang pemeriksaan berkala bagi memantau sebarang perubahan.

Sekiranya
sista bersaiz lebih besar
 daripada 10 sentimeter, doktor mungkin akan mengesyor untuk membuangnya, tanpa mengambil kira sama ada anda bergejala atau sebaliknya.

Prosedur ini digelar,
cystectomy,
menggunakan salah satu daripada kaedah berikut:

Laparoskopi:
 Prosedur ini memerlukan belahan kecil di perut. Ia boleh dilakukan dengan anestetik setempat atau anestesia umum. Secara amnya, ia memakan masa penyembuhan yang lebih pendek berbanding laparotomi

Laparotomi:
 Prosedur ini lebih invasif dan memerlukan belahan perut yang besar! Ia juga selalu dilakukan di bawah anestesia umum

Doktor akan mempertimbangkan kondisi, ukuran dan lokasi sista sebelum mengesyorkan sesuatu prosedur.

Selain itu, bagi pesakit yang belum menopaus, doktor mungkin mengutamakan kaedah penyingkiran yang akan
mengekalkan ovari atau tiub fallopio anda.

Konklusi

Seperti yang telah dikongsikan, masalah
cyst
 paratubal biasanya tidak bergejala, lantas sering kali kita terlepas pandang untuk didiagnosis.

Ya, ia mungkin dapat menghilang dengan sendirinya dari masa ke masa. Pun begitu,
sista yang besar boleh memicu  kesakitan atau komplikasi lain!

Sekiranya kalian mempunyai sebarang persoalan atau kebimbangan, usah segan untuk mendapatkan khidmat nasihat daripada doktor atau pakar sakit puan, okey?


Melancong Semasa Hamil: Selamat atau Tidak?

Sebenarnya, wanita hamil boleh keluar melancong asalkan mereka bersedia dengan informasi, vaksinasi serta keselamatan semasa melancong. Tanpa mengira destinasi pelancongan anda, kenalpasti kemudahan perubatan yang terdapat di situ sekiranya berlaku kondisi yang tidak diingini. Bawa bersama rekod perubatan dan buku daftar bersalin bagi memudahkan doktor mendapatkan informasi yang diperlukan sekiranya anda memerlukan rawatan.

Berikut merupakan perkara yang anda perlu titikberatkan sebelum keluar melancong:

Waktu melancong

Waktu yang paling selamat untuk melancong semasa sedang hamil adalah pada trimester kedua (minggu ke-18 hingga minggu ke-24) kerana ketika ini risiko keguguran dan kelahiran bayi pramatang berada pada tahap yang rendah. Semasa trimester ketiga pula, anda disarankan untuk berada tidak jauh daripada rumah bagi memastikan keselamatan dan kesihatan anda terjamin.

Tip menaiki pesawat

Periksa keperluan dan kriteria penerbangan sebelum menempah pesawat. Ada syarikat penerbangan yang tidak membenarkan wanita hamil 35 minggu ke atas menjadi penumpangnya.

Bawa bersama buku daftar bersalin ketika melancong. Ada syarikat penerbangan yang memerlukan anda memberi informasi ini kepada mereka.

Pakai tali pinggang keledar pada bahagian bawah perut/atas paha. Semasa dalam penerbangan, ketatkan tali pinggang keledar bagi mengelak perkara tak diingini berlaku.

Pilih tempat duduk yang paling luar. Ini demi memudahkan anda berjalan seketika ketika dalam penerbangan ke tempat yang jauh bagi melancarkan perjalanan darah pada kaki anda.

Minum air secukupnya. Dehidrasi boleh mengkaibatkan kelahiran bayi pramatang. Minum sekurang-kurangnya 8 auns gelas sehari. Ketika dalam penerbangan, minta bantuan krew kabin untuk mendapatkan air untuk anda.

Tip menaiki kereta

Pakai tali pinggar keledar meskipun kereta anda mempunyai sistem beg udara. Pakai pada bahagian bawah perut/atas paha dan di antara payudara anda. Paling penting, jangan beri tekanan pada perut anda!

Jika anda duduk berhadapan dengan beg udara, undurkan sedikit kerusi anda ke belakang untuk memberi ruang antara dada dengan beg udara sekurang-kurangnya 10 inci (25 cm) atau lebih,

Berhenti berehat untuk pergi ke tandas dan berjalan kaki sekurang-kurangnya setiap 2 jam bagi perjalanan yang jauh. Ini bertujuan melancarkan perjalanan darah pada kaki dan mengurangkan tekanan pada pundi kencing.

Vaksinasi

Secara amnya, wanita hamil dinasihatkan untuk tidak mengambil vaksin hidup seperti vaksin MMR. Namun begitu, vaksin tidak aktif seperti vaksin hepatitis B dikategorikan sebagai selamat. Keputusan anda yang ingin mengambil vaksin perlu diperiksa oleh pakar perubatan terlebih dahulu dengan mempertimbangkan faktor kesihatan, destinasi, tempoh pelancongan dan risiko penyakit tersebut tersebar.

Persiapan yang baik

Sediakan pakaian yang sesuai wanita hamil. Selain itu, sediakan juga kasut yang sesuai bagi mengelak kaki anda membengkak dan melecet.

Sediakan snek yang sihat seperti buah-buahan, yogurt atau bar tenaga untuk membekalkan tenaga kepada anda sepanjang pelancongan.

Bawa bersama kit kesihatan yang merangkumi Acetaminophen, Imodium, Dramamine, Preparation H, Tums, Tylenol PM untuk insomnia, Cepacol untuk sakit tekak, termometer dan beberapa paket serbuk Gatorade yang boleh dicampur dengan air sekiranya berlaku dehidrasi.

Melancong semasa hamil adalah selamat asalkan anda membuat persediaan dengan berhati-hati. Namun begitu, terdapat risiko dan cabaran yang perlu diketahui juga. Paling penting, berbincanglah dengan pakar perubatan berkenaan cadangan anda untuk melancong sekurang-kurangnya 6 minggu sebelum keluar melancong.

Hello Health Group
 tidak menyediakan nasihat perubatan, diagnosis, atau rawatan.


Elak 10 Makanan Ini Semasa Sarapan Pagi Atau Akan Perut Meragam!

Setiap hari pastinya pelbagai menu makan pagi yang anda nikmati, tetapi adakah ia sesuai diambil ketika bersarapan?

Untuk mendapatkan lebih banyak info tentang Pemakanan Sihat, sila dapatkannya
di sini.

Menu makan pagi harus dielakkan

Mungkin nasi goreng masakan isteri atau ibu anda? Atau sarapan ala-ala mat saleh seperti pankek dengan sirap mapel?

Kedengaran enak bukan? Tetapi adakah anda tahu, bukan semua jenis makanan sesuai diambil ketika perut kosong.

Ingin tahu apakah jenis-jenis makanan tersebut? Ini jawapannya…

#1. Makanan pedas tidak sesuai dinikmati sebagai makan pagi

Makan makanan yang pedas seperti cili ketika perut kosong
 boleh meradangkan lapisan perut yang boleh menyebabkan reaksi berasid dan kekejangan.

Makanan seperti cili juga boleh menyebabkan ketidakhadaman dalam perut
.

#2. Makanan dan minuman bergula

Makanan atau minuman bergula tidak digalakkan untuk diambil pada waktu perut kosong terutamanya sebagai menu sarapan pagi.

Ini kerana gula akan meningkatkan beban tambahan pada pankreas yang baru sahaja aktif selepas berehat semasa anda tidur.

Semasa perut kosong,
gula akan memberikan beban pada hati anda dan ia bertambah buruk jika anda mengambil gula yang diproses
.

Oleh itu, cuba elakkan pengambilan jus buah-buahan atau pemanis mulut pada waktu pagi.

#3. Minuman bergas

Minuman bergas tidak elok diambil ketika perut kosong
 atau sebagai menu sarapan pagi disebabkan oleh reaksi antara campuran asid karbonat dengan asid perut.

Tindak balas antara keduanya akan menyebabkan beberapa masalah kesihatan seperti loya dan perut kembung.

#4. Minuman sejuk

Meminum minuman sejuk ketika perut anda kosong akan merosakkan membran mukus
 dan menyebabkan sistem pencernaan anda bertindak agak lambat.

Oleh itu, cuba elakkan meminum minuman sejuk sebagai menu sarapan pagi anda.

Baca juga:

#5. Buah-buahan sitrus tidak sesuai untuk makan pagi

Memakan buah-buahan sitrus seperti limau dan lemon
 sebagai menu sarapan pagi hanya akan meningkatkan pengeluaran asid perut.

Selain itu, kandungan serat dan fruktosa daripada jenis buah-buahan ini juga akan memperlahankan sistem pencernaan anda.

#6. Sayuran mentah

Sayuran mentah atau salad tidak begitu elok dimakan semasa perut kosong
 sebagai menu sarapan pagi. Anda tahu mengapa?

 Ini kerana sayuran mentah mengandungi banyak serat kasar yang memberikan beban tambahan pada perut kosong. Ia juga akan mengakibatkan kembung perut dan sakit badan.

#7. Kopi

Ini adalah tabiat yang biasa dilakukan oleh ramai individu.
Meminum kopi ketika perut kosong boleh menyebabkan keasidan pada perut
.

Ia merangsang pengeluaran asid hidroklorik dalam sistem pencernaan yang boleh menyebabkan gastritis bagi sesetengah individu.

#8. Tomato

Buah tomato kaya dengan vitamin dan rendah kalori. Walau bagaimanapun, memakannya ketika perut kosong boleh menyebabkan sakit perut.

Antara sebabnya, tomato mengandungi astringen larut yang boleh menyebabkan reaksi dengan
asid gastrik.

Antara menu makan pagi harus dielakkan #9. Bijirin

Pada kebiasannya, bijirin mengandungi kandungan gula yang tinggi selain karbohidrat halus yang tidak elok untuk anda.

Bijirin akan meningkatkan tahap gula darah dan akan menyebabkan anda teringinkan snek bergula lain
 apabila tahap gula darah anda jatuh menjunam.

#10. Buah pir

Seperti mana tomato, buah pir juga adalah sejenis buah yang kaya vitamin dan kalium. Walau bagaimanapun, cuba elakkan daripada mengambil buah ini sebagai menu sarapan pagi.

Ini kerana buah pir mengandungi serat mentah yang boleh merosakkan membran mukus perut yang halus.

Kesimpulan

Sekarang anda telah tahu apakah jenis makanan yang tidak boleh diambil ketika perut masih kosong sebagai menu sarapan pagi.

Sekiranya anda ingin nikmati nasi goreng sebagai di waktu pagi elakkan daripada memasukkan cili kedalam hidangan nasi goreng tersebut.

Nasi goreng yang enak belum tentu disebabkan oleh bahan tertentu seperti cili, tetapi disebabkan oleh kaedah memasak dan resepi daripada individu tertentu seperti ibu dan isteri anda.